text:
ORANJESTAD – E siman aki a tuma luga reunion entre ehecutivonan di Aruba Tourism Authority (A.T.A.), A.T.A. Norte America y e diferente agencianan y companianan partner di A.T.A. pa Norte America. Representante y ehecutivonan di varios compania, ente otro e agencia di database marketing Ansira, agencia di advertising The Concept Farm, agencia di strategia di media USIM, y e agencia di PR Zimmerman Agency (Everything PR) a participa den e reunion.
Durante e reunionnan aki, presentacion di tur accion y tacticanan pa e mercado di Norte America pa cu aña 2018 a wordo presenta y evalua. Preparacionnan lo continua pa asina entre otro comparti esakinan cu sector priva na september. Accionnan y tacticanan ta sali di strategianan y obhetivonan general cu a wordo stipula pa Merca y Canada pa otro aña. Awor ta mas bien trahando riba detayenan.
Meta principal di e reunionnan aki tabata pa sigui traha riba e plan di mercadeo pa 2018, discutiendo oportunidadnan y delineando activacionnan a base mensual pa aña 2018.
Pa A.T.A. Aruba tabata presente e C.E.O. Ronella Tjin Asjoe-Croes, Melanie Evans-Kelly, Sjeidy Feliciano, Darice Solognier, Marilyn Feliciana, Rayon Koolman y Sherry Bidgood. Pa A.T.A. Norte America tawata presente e Area Director Ed Malone, Chris Mc Guire, Ayerim Maduro, Natasha Felix, Adwina Arendsz y Jan Wurzburger.
E prome parti di e reunion a wordo dedica na informacion tocante e perfil di e bishitante desea, su comportacion y desaroyo di Aruba su turismo for di Norte America recapitula. Tambe a comparti conocemento con pa miho yega na e audiencia desea durante 2018. Parti di e informacion aki a wordo presenta door di Ed Malone y djey Ansira.
Despues a sigui un presentacion di USIM pa cu e planificacion/strategia di media cu ta propone, a base di ‘briefing’ di A.T.A. pa 2018.
Atardi e compania The Concept Farm a duna un actualizacion di e produccion y e strategianan como tambe nan a presenta ideanan nobo pa lansamento di campañanan innovativo y creativo. Na su turno e agencia Zimmerman a lansa nan plan di relacionnan publico pa 2018.
A.T.A. Aruba y A.T.A. Norte America, como tambe e partnernan, ta satisfecho cu e intercambio y resultadonan di e reunion fructifero aki, cu ta dirigi na logra metanan pa 2018. Pa 2018 tin proyecta un crecemento di 3.6% pa Merca y 3.0% pa Canada, resultando den un cremento di 3.6% pa cu Norte America pa 2018. Claro esaki ta tene cuenta cu kier atrae esnan cu tin entrada pa por paga un vacacion na Aruba y por laga mas atras den nos economia. Tambe ta pone enfasis riba e segmento di ‘Millennials’, sin lubida e segmento atractivo y importante di ‘Baby Boomers / Empty Nesters’.
Aruba Tourism Authority ta sigui cu e planificacion y tin planea di lansa e campana creativo nobo na final di october, como parti di promocion pa cu high season (periodo di winter) 2017/2018.


c: text/html

text:
MINISTER MADURO: GASOLIN TA BAHA CU 36,6 CEN PRIJS DI PRODUCTO PETROLERO TA BAHA GRANDEMENTE DIARANSON AWOR
MINISTER MADURO: GASOLIN TA BAHA CU 36,6 CEN
PRIJS DI PRODUCTO PETROLERO TA BAHA GRANDEMENTE DIARANSON AWOR
ORANJESTAD – Minister Xiomara Maduro ta informa cu e ultimo desaroyo internacional di crudo ta indica cu tin un bahada grandi den e prijs di productonan petrolero. E prijs di combustibel na Aruba desde diaranson 8 di april ta conoce un bahada grandi, gasolin ta baha cu 36.6 cen pa liter, diesel ta baha cu 23,9 cen pa liter y kerosin ta baha cu 33,6 cen pa liter. E prijsnan ta inclui BBO, BAZV y BAVP.
E prijs di benta di combustibel ta conoce un bahada grandi door di e siguiente motibonan:
- Desacuerdo entre Russia y Saudi Arabia
Na comienso di luna di maart a inicia un guera riba prijs di petroleo entre Russia y Saudi Arabia, cualnan ta dos di e exportadonan di petroleo mas grandi mundialmente. Durante un cumbre di OPEC+ cu a tuma luga na comienso di maart, OPEC+ a haci un peticion na e paisnan cu ta miembro y tambe cu ta no miembro pa colectivamente reduci nan produccion diario di bari di petroleo pa stabilisa e prijs di petroleo te cu e di dos kwartaal di aña durante cual lo bolbe evalua e situacion. Russia cu no ta un miembro oficial di OPEC a rechasa e peticion aki. Esaki a causa como reaccion di Saudi Arabia cu ta un miembro afilia na OPEC a ofrece su barinan di petroleo na un descuento riba mercado mundial.
- Impacto di e corona virus pandemia
E impacto di e virus COVID-19 (corona virus) cu a wordo clasifica como un pandemia ta hopi grandi riba e mercado internacional di productonan petrolero. China, na unda e corona virus a inicia, ta e importado number uno di petroleo y su demanda pa productonan crudo a cay drasticamente. Ademas rond mundo e demanda di fabrica y transporte a bira menos door cu hendenan mester keda den cas, buelonan a ser suspendi y economia mundial a disminui.
E combinacion di e desacuerdo riba prijs di productonan petrolero di Rusia y Saudi Arabia y e efecto di corona virus pandemia a pone cu e stock market mundialmente a raporta perdidanan grandi cu a resulta den un bahada di prijs di e productonan petrolero. Awor cu prijs di petroleo ta bahando drasticamente na mundo, por spera cu e tendencia aki lo keda den e lunanan nos dilanti.

robotstxt: allowed

filter: keep


text:
Aña pasa dos studiante a aserká mi pa yuda nan ku idioma Hulandes pa skol. Na promé instante nan a puntra kuantu mi ta kobra i naturalmente mi no por a kobra nan mi tarifa di consultant. Na su lugá mi a pidi un studiante pa eiskrim i pa mi konsenshi mi a pidi e otro fruta. Ku smak mi a hinka basta ora den korekshon di nan Hulandes. Paso mi no ta lubidá kon hende a yuda mi den pasado ku mi Hulandes di “intensive care”.
E siguiente dia, mayornan gradesido di esun studiante a trese eiskrim pa mi na kas. Mi a haña asina great ku nan a hasi esfuerso. E otro studiante a yama mi danki i a primintí mi ku pronto e ta bai trese fruta. I asina e studiantenan a keda aserká mi vários biaha pa ayudo. Pero e fruta si no a yega nunka. Tur siman mi ta kumpra fruta pa kas, pero tòch e promesa di fruta a keda molostiá mi. Paso e idea di kumpra fruta tabata tin mas bien di aber ku e gesto.
Ora e studiante a aserká mi un biaha mas, mi a tòch bis’e ku e situashon tabata molostiá mi. Un promesa di fruta kèns diripiente a para bira un problema gigante. El a splika mi ku e kier a kumpra un regalo mas karu pa mi na Bed Bath and Bodyworks, pero e no tabata tin sufisiente sèn. Pa e motibu aki el keda posponé e promesa di fruta. Mi a splik’e tokante e esensia di un gesto. E gesto no mester ta grandi ni karu, paso importante ta keda e echo ku e persona a tuma e molèster.
Hopi biaha nos ta lubidá e importansia di promesa. Kuantu biaha mayornan no ta lubidá promesa ku nan ta hasi nan yu ? Si bo rapòrt sali bon, mi ta duna bo tòrnu ku bolbe….i tòch kada bes nan ta lubidá. E lotgiter ku ta primintí bo di pasa mèrdia, pero ta keda sin bini i ta gewon sera su telefòn. Matrimonio ku ta kaba den divorsio, pa promesanan ku no a keda kumpli. Parehanan ta primintí fieldat pa semper, pero no por resistí e tentashon den bida. Tiki biaha nos ta para ketu i kuestioná si e promesa ta realístiko. Paso ta masha dushi i fásil pa djis hasi un promesa i duna e otro speransa.
Asina mi a tende tantísimo promesa di polítikonan pa hopi aña. Durante kada periodo di kampaña polítiko nos ta bolbe haña speransa, paso awor realmente ta bini kambio. Mi a lesa diferente programa di gobernashon fantástiko. Plannan di Gobièrnu impreshonante. Pero tiki di nan a ser kumpli. Netamente esaki ta kibra e pueblo su konfiansa i ta hasi e pueblo síniko.
Paso realidat ta otro for di loke nos tin gana di kere. Ekonomia di Kòrsou lo no krese den un frega di wowo. Meskos ku kuponan di trabou. Anto lamentablemente e ònderstant tambe lo keda riba un nivel inaseptabel. Paso lástimamente no ta eksistí héroenan ku por usa nan stòki mágiko pa drecha Kòrsou.
Pa nos ban bèk riba e tópiko di promesa: no tin nada malu ku e idea di promesa, paso e por duna hende speransa ku fortalesa. Pa nos polítikonan tambe ta konta, ku e promesa no mester ta grandi ni impreshonante. Paso nos por kana yega ku pasonan chikí, pero konkreto. Importante ta ku nan ta realístiko, pa por krea konfiansa ku nos por otro. Paso bida ta basta simpel.
Pa loke ta trata ami mes, mi no ke niun regalo karu di Bath and Body Works. Ku djis dos apel ku un bakoba bo ta krea konfiansa i lo mi ta dispuesto pa move shelu i tera pa bo.


text:
Kralendijk – No tin mester di kombensé bonerianonan kon balioso naturalesa ta. Esaki pasobra prosperidat i bienestar riba nos isla den un grado importante ta dependiente di nos flora i founa ekstraordinario, entre otro un rikesa sin presedente na koral. Na aña 1960 kaba Boneiru konsientemente a skohe pa un desaroyo sostenibel ku preservashon di kultura i naturalesa. 50 aña pasá e anterior plantashi Washington a haña státus di parke nashonal i 10 aña despues e parke marino a sigui.
Por lo tantu komo Kolegio Ehekutivo nos por haña nos mes den e Plan di Maneho pa Naturalesa i Medio Ambiente Hulanda Karibense ku dia 24 di aprel último gabinete hulandes a publiká i ku ta konektá perfektamente riba nos propio Plan di Naturalesa Boneiru ku resientemente nos a presentá na Konseho Insular pa aprobashon. Naturalesa na Boneiru no ta di balor pa Hulanda so, pero pa henter mundu, asina gobièrnu hulandes ta enfatisá. Enberdat Boneiru tin ekosistemanan úniko, na kua nos ta gradisí entre otro nos fama komo paradiso pa sambuyadó.
Ophetivo di e Plan di Maneho pa Naturalesa i Medio Ambiente ta pa promové preservashon i rekuperashon di naturalesa na Boneiru i nos islanan ruman Sint Eustatius i Saba. Na tur tres isla naturalesa ta bou di preshon. Asina por bisa ku kalidat di e refnan di koral i ku esei henter bida bou di laman durante e último dékadanan a deteriorá konsiderabelmente.
E menasa ta bini prinsipalmente di pafó: kontaminashon di oséanonan, entre otro pa motibu di bashamentu di awa shushi no-purifiká i otro tipo di shushi, manera kantidatnan enorme di plèstik. Kambio di klima ta hasi esaki mas pió ainda. Riba tera ta e miles di kabritu i buriku ku ta kana lòs ku ta kometé un asalto riba nos biodiversidat.
E plan di maneho pa naturalesa di gobièrnu hulandes no por a stòp e desaroyo aki sufisientemente. A bira tempu pues pa un vershon nobo ku medidanan ku ta bai mas leu. Entretantu protehá so no ta sufisiente mas, mester invertí tambe fuertemente den rekuperashon. Den e sentido aki e plan ta kompletamente den liña ku nos ambishon pa bira un Blue Destination, kaminda un desaroyo sostenibel ku preservashon di naturalesa i kultura ta para sentral.
Vários ministerio, asina e plan ta mustra, ta dispuesto pa den e añanan binidero kontribuí finansieramente pa salbaguardá naturalesa i mehorá medio ambiente na Hulanda Karibense. No ta fásil pa determiná si e suma ku nan ta primintí ta sufisiente, pero e
konklushon ku for di awor por saka kaba ta ku e kontribushon di Boneiru mes no por ta grandi.
E kompensashon liber ku anualmente nos ta risibí for di e fondo di BES pa hopi aña kaba ta muchu abou pa por ehekutá nos tareanan insular manera mester ta, prinsipalmente den kaso di eliminashon di retraso. E echo aki ta obligá Kolegio Ehekutivo pa hasi eskohonan imposibel for di un kantidat grandi di prioridat, un mas urgente ku otro.
Banda di esei durante e último añanan pobresa a oumentá konsiderabelmente. Ya for di promé ku krísis di corona 4 di kada 10 kas di famia tabatin un entrada ku ta bou di e mínimo di eksistensia. Ministerio di Asuntunan Sosial i Empleo a primintí di tapa e buraku entre sueldo mínimo i ònderstant i loke ta nesesario pa alkansá fin di luna, pero pa hopi aña ainda hopi boneriano na promé lugá lo tin ku wak kon pa sobrebibí. Nan tin hopi otro preokupashon ku no ta naturalesa.
Un otro sirkumstansia ta kresementu di poblashon. Prinsipalmente pa motibu di imigrashon esaki den 10 aña di tempu a oumentá di 13.000 pa mas òf ménos 21.000. Un kresementu mas aleu, manera Ofisina Sentral di Estadístika ta pronostiká, ta nifiká mas kas, mas infrastruktura, mas uso di koriente, mas shushi… Esaki ta suprayá e nesesidat pa un maneho di establesimentu duradero, tambe na interes di outentisidat di nos isla.
I awor nos turismo: nos ta para pa un kresementu responsabel i paralelo na esei nos ke kambia e aksento i poné riba turismo di kalidat, riba bishitantenan ku ta bini pa e karakterístikanan di e Boneiru outéntiko: naturalesa, kultura i trankilidat. Esei no ta bai di un dia pa otro. Nos no por eliminá e entradanan di e tipo aktual di turismo krusero i e aporte di esei na empleo den un solo tiru. Pa medio di maneho di preis (oumentá impuesto pa pasaheronan krusero) i mehorashon di produkto nos ta purba atraé un grupo di enfoke mas selektivo ku, pa loke ta trata tamaño i interes, ta pas mas mihó serka Boneiru.
Un otro realidat ta e forsa di ehekushon di e aparato gubernamental insular. Komo konsekuensia di e Akuerdo Intergubernamental ku ministerio di Asuntunan Interno i Relashonnan den Reino nos a kuminsá un trayekto pa mehorá esaki. Sinembargo por lo pronto e departamentu ku ta okupá su mes ku naturalesa i medio ambiente no ta sufisientemente ekipá pa duna un aporte signifikativo na ehekushon di e Plan di Maneho pa Naturalesa i Medio Ambiente.
Si gabinete hulandes realmente ta haña naturalesa di Boneiru asina balioso manera nan a formulá den e Plan di Maneho pa Naturalesa i Medio Ambiente, e ora ei ta bon si e mandatarionan konserní sigui ehèmpel di ministerio di Enseñansa, Kultura i Siensia ku den término di algun aña a logra hisa kalidat di enseñansa na Hulanda Karibense for di leu bou di nivel te na un sufisiente fuerte.
Na e momentunan aki tur nos atenshon i energia ta dirigí riba salú públiko i suavisashon di e impakto sosial i ekonómiko di e krísis di corona. Esaki no ta nifiká ku nos komo Kolegio Ehekutivo di Boneiru no ta dispuesto pa hasi tur loke ta na nos alkanse pa salba un di e ekosistemanan mas ekstraordinario den henter reino hulandes. Nos ta verwagt meskos di gabinete hulandes.
Kolegio Ehekutivo di Boneiru
KABINET OVERVRAAGT BONAIRE
Kralendijk – Bonairianen hoef je er niet van te overtuigen hoe waardevol de natuur is. De welvaart en het welzijn op ons eiland zijn immers in belangrijke mate afhankelijk van onze bijzondere flora en fauna waaronder een ongekende rijkdom aan koraal. Al in 1960 koos Bonaire welbewust voor een duurzame ontwikkeling met behoud van cultuur en natuur. 50 jaar geleden kreeg de voormalige plantage Washington de status van nationaal park, 10 jaar later gevolgd door het marine park.
Als Bestuurscollege kunnen wij ons dan ook vinden in het op 24 april jl. door het kabinet gepubliceerde Natuur- en milieubeleidsplan Caribisch Nederland 2020-2030 dat naadloos aansluit op ons eigen Natuurplan Bonaire dat onlangs ter vaststelling aan de Eilandsraad is voorgelegd. De natuur op Bonaire is niet alleen voor Nederland van waarde, maar voor de hele wereld, benadrukt de regering. Bonaire heeft inderdaad unieke ecosystemen waaraan wij onder meer onze faam als duikersparadijs danken.
De doelstelling van het Natuur- en milieubeleidsplan is behoud en herstel te bevorderen van de natuur op Bonaire en onze zustereilanden Sint Eustatius en Saba. Op alle drie eilanden staat de natuur onder druk. Zo is de kwaliteit van de koraalriffen en daarmee het gehele onderwaterleven de afgelopen decennia hard achteruitgegaan.
De bedreiging komt grotendeels van buitenaf: de vervuiling van de oceanen, onder meer door het ongezuiverd lozen van afvalwater en zwerfvuil zoals enorme hoeveelheden plastic. De klimaatverandering doet daar nog een schepje bovenop. Op het land zijn het de vele duizenden loslopende geiten en ezels die een aanslag plegen op de biodiversiteit.
Het vorige natuurbeleidsplan van de regering heeft het tij onvoldoende kunnen keren. Het was dus hoog tijd voor een nieuwe versie met verdergaande maatregelen. Intussen is beschermen alleen niet meer voldoende, er moet ook fors worden geïnvesteerd in herstel. In die zin is het plan geheel in lijn met onze ambitie een Blue Destination te worden waarin een duurzame ontwikkeling met behoud van natuur en cultuur centraal staat.
Meerdere ministeries, zo blijkt uit het plan, zijn bereid de komende jaren financieel bij te dragen aan het veiligstellen van de natuur en het verbeteren van het milieu in Caribisch Nederland. Of het bedrag dat in het vooruitzicht wordt gesteld voldoende is laat zich lastig bepalen, maar de conclusie die nu al wel kan worden getrokken is dat de bijdrage van Bonaire zelf niet groot kan zijn.
De vrije uitkering die wij jaarlijks uit het BES-fonds ontvangen is al jaren te laag om onze eilandelijke taken naar behoren uit te voeren, met name bij het wegwerken van
achterstanden. Dat gegeven dwingt het Bestuurscollege onmogelijke keuzes te maken uit een overvloed aan prioriteiten, de een nog urgenter dan de ander.
Daarnaast is de armoede de afgelopen jaren fors opgelopen. Al voor de coronacrisis hadden vier van de tien huishoudens een inkomen onder het bestaansminimum. Het ministerie van SZW heeft toegezegd de kloof tussen minimumloon en uitkeringen en wat nodig is om de maand rond te komen te dichten, maar veel Bonairianen zullen nog jaren vooral bezig zijn met overleven. Die hebben heel andere zorgen dan de natuur.
Een andere omstandigheid is de groei van de bevolking. Die is vooral door immigratie in 10 jaar tijd van 13.000 naar circa 21.000 toegenomen. Een verdere groei, zoals het CBS voorspelt, betekent meer huizen, meer infrastructuur, meer energieverbruik, meer afval… Dat onderstreept de noodzaak van een duurzaam vestigingsbeleid, mede in het belang van de authenciteit van ons eiland.
En dan het toerisme: wij staan voor een verantwoorde groei en willen parallel daaraan het accent verleggen naar kwaliteitstoerisme, naar bezoekers die komen voor de kenmerken van het authentieke Bonaire: natuur, cultuur en rust. Dat gaat niet van de ene op de andere dag. De inkomsten van het huidige type cruisetoerisme en de bijdrage daarvan aan de werkgelegenheid kunnen we niet in een keer afschrijven. We proberen door prijsbeleid (verhoging van de tax voor cruisepassagiers) en productverbetering een selectievere doelgroep aan te trekken die qua omvang en interesses beter past bij Bonaire.
Een andere realiteit is de uitvoeringskracht van het eilandelijke overheidsapparaat. We hebben als uitvloeisel van het Bestuursakkoord met het ministerie van Binnenlandse Zaken en Koninkrijksrelaties een traject ingezet deze te verhogen. Vooralsnog is de afdeling die zich bezighoudt met natuur en milieu is echter onvoldoende toegerust om een significante bijdrage te leveren aan de uitvoering van het Natuur- en milieubeleidsplan.
Als het kabinet de natuur van Bonaire daadwerkelijk zo waardevol vindt als het in het Natuur- en milieubeleidsplan heeft opgeschreven, dan is het goed als de betrokken bewindslieden een voorbeeld nemen aan het ministerie van Onderwijs, Cultuur en Wetenschap dat er in is geslaagd de kwaliteit van het onderwijs in Caribisch Nederland in enkele jaren van ver ondermaats naar een dikke voldoende te tillen.
Op dit moment is ons aller aandacht en energie gericht op de volksgezondheid en het verlichten van de sociaal-maatschappelijke en economische impact van de coronacrisis. Dat neemt niet weg dat wij als Bestuurscollege van Bonaire bereid zijn alles te doen wat in ons vermogen ligt om een van de bijzonderste ecosystemen van het land te redden. Wij verwachten hetzelfde van het kabinet.
Het Bestuurscollege van Bonaire


text:
• Un Memorandum Financiero Economico (FEM) pa stipula e caminda pa cana pa saca Aruba for di problemanan financiero. FEM ta e base cu a cuminsa pa yega cu un Protocol cu Hulanda na november 2018.
• Maneho Presupuestario responsabel, efectivo y transparente den cual a reduci e deficit di Presupuesto di Aruba y a presenta un Presupuesto na aña 2020 cu un surplus despues di 12 aña.
• Aruba ta recupera credibilidad financiero internacional y ta mantene e grado di inversion cerca e companianan di rating internacional Standard & Poor’s y Fitch y ta score positivamente den evaluacion di International Monetary Fund (IMF).
Introduccion di Reforma Fiscal na aña 2019 pa un sistema di impuesto mas husto y simpel na unda ta bay mas pa impuesto indirecto y ta amplia e ‘belasting grondslag’.
1. Reduccion di tarifa di Impuesto di entrada (Inkomstenbelasting) y Impuesto di salario (Loonbelasting).
2. Reduccion di tarifa di ‘Grondbelasting’.
3. Reduccion di tarifa di Impuesto di entrada riba dividendo.
4. Aumento di pensioen di behes.
5. ‘Reparatietoeslag’ a subi cu 25 florin.
6. Prima di AZV a baha cu 4% pa pensionadonan.
• Un maneho responsabel y transparente di finansa durante pandemia COVID19 den cual a percura pa Aruba cumpli cu su ‘debt service’, mantene e seguridad social y mitiga mas cu ta posibel e crisis di e likides cu COVID19 a trece cune.


text:
Paula bon dia. Di e manera aki mi kier a gradicibo pa bo tempo. Mi ta wak bo ariba Facebook i bo ta mustrami un persona cu ta hasi hopi cos pa nos Arubianonan na Aruba. Conta nos algo di bo persona.
Mi tin un experiencia amplio den e mundo di entretenimiento, den deporte, musica y baile y esaki for di un edad basta hoben. Mi ta un Maestra di Ceremonia desde 1993, esaki mi a cuminsa eherce na La Cabana Beach Resort, y mi mentor tabata nos Primerisima Sharon Rose, ‘danki Sharon pa e pone e microphone den mi man y lagami entretene e guestnan’. Mi a sigi cu e trabao di MC y asina na 1994 mi a para MC pa varios show na Tamarijn y Divi Resorts unda te awe mi ta MC, danki Octavio Hodge y Francis Ridderstap pa e confiansa y lealtad. Den pasado mi a traha den radio division, entre otro na radio stacion Mi Fm, radio stacion Kiss Fm y radio stacion Magic FM y esun cu a introducimi na e mundo di radio division ta Sr. Ivan Kelie Jr, Ivan semper a kere den mi potencial y den mi voz, ‘danki Ivan’. Mi ta para MC no solamente pa eventonan pa shownan turistico, pero tambe pa eventonan pa shownan local. Tambe mi ta organisa y promove diferente eventonan y desde 2015 mi ta sumamente activo den e mundo di steelpan na Aruba, trahando cu Nico Connor y Lee Connor yuinan di e legendario, e pionero den mundo di steelpan na Aruba e fayecido Sr. Edgar Connor.
Lee Connor ta director di Aruba Panman Foundation y Nico Connor ta director di Sweet Pan Music, y conhuntamente nos ta traha pa mantene e musica di steelpan bibo aki na Aruba y crea plataforma pa e generacion actual y e generacion nobo. Sweet Pan Music tin dos evento annual dedica na Sr. Edgar Connor cu ta celebracionan musical naturalmente pa laga e musica di steelpan resona y tambe duna reconocimento na esnan cu ta contribui na e mundo di steelpan na Aruba. Nos tin un ‘theme night’
un show bunita na hotel cu jama ‘A Touch of Aruba’ unda Nico Connor ta toca y N.L.G. dancers ta baila su cancionnan bunita di Aruba, un show cultural, folklorico, cu local y turistanan ta encanta.Tur esaki a cuminsa ora mi tabata wak videoclips di Nico Connor na Tele Aruba y mi a keda encanta cu su musica tocando cancionnan di Aruba y bailarinan ta baila riba su musica, y den 2015 a presenta un oportunidad pa mi produci un show nobo pa hotel, y mi no a pense dos bez, mi a acerca Nico Connor y a busca un grupo di baile y ami mes como host di e show. Nos a duna e show e nomber di ‘A Touch of Aruba’ y e show aki ta super exitoso, nos a presente un parti di dje na Hulanda durante celebracion di Arubadag na 2018 y e luna aki nos ta riba un barco crusero ‘Azamara Journey’ pa duna dos presentacion na mas di 500 turista, y nos ta spera di dentro poco, bishita Korsou y Boneiro tambe pa presenta nos show cultural.
Mi a produci y ta host Mini Disco show pa muchanan cu ta bin vakantie cu nan mayornan y ta keda na Tamarijn y Divi Resort. Mi mes ta kies e musica, traha e choreografia baila y para MC pa e show aki. Nos ta un team di 4, mi tin 3 cheerdancers ta compañami den e show aki.
Mi ta hopi activo mes, mi ta scirbi poesia, articulonan, y tambe den mi tempo liber mi ta practica rolschaatsen y mi ta hasi trabao voluntario, esey ta algo cu mi ta hasi hopi den e mundo di arte y cultura, asina mi ta coopera cu actividadnan di Fundacion Muchila Creativo (Fundacion cu ta traha riba e tereno cultural, educativo, artistico, creativo y terapeutico) unda mi ta para MC, dialoga, y scirbi articulo pa promove e fundacion su actividadnan. Mi ta traha choreografianan di baile duna training na muchanan di scol of pa fiestanan di hofdames y hofheren ya cu den pasado mi mes a forma parti di gruponan di baile y tambe tabata tin mi mes un grupo di baile, y esaki a keda un hobby te awe. Mi ta hasi voiceover pa propaganda na radio of pa video loops. E voz aki ta hasi su trabao tur caminda un tiki, mi ta agradecido na nos bon Dios pa e talento, pa e habilidad, pa mi voz y dominio di varios idioma pa asina por entretene nos localnan y nos bishitantenan.
Bo ta den un organisacion si ta asina con jama bo organisacion?
Mi ta hopi amplio den e mundo di entertainment y mi ta hasi esaki bou nomber di mi mes un entertainment cu ta My voice My creativity y ta traha conhuntamente cu Sweet Pan Music y Aruba Panman Foundation.
Pa locual bo ta hasi hopi biaha bo ta haya hende ta criticabo. Con bo persona ta anda cu critica, kiko bo ta bisa?
Tanten cu un critica ta constructivo, mi ta aprecia e critica y trata na mehora mi mes, pero ora un critica ta destructivo mi por bira defensivo y por duna mi opinion na un manera stret pero cu respet y toch tambe mi por keda sin reaciona pa no tin mal comprendemento. Nos tur ta diferente y hopi biaha no ta pensa mescos, y esaki por trese conflicto y mi ta prefera di aleha pa evita esaki.
Den e ultimo anañan bo a cambia of crece y cua calidad, habilidad bo a traha ariba dje.
Mi no a cambia mi ta e mes un Paula di semper, alegre,social, humanitario, di parti crecemento, sigur tur dia mi ta crece un tiki mas como un ser humano, den mi carera di MC, organisa evento, y scirbi, tur esey mi ta traha riba dje pa ta mihor cada dia.
Mi famia ta nifica un mundo pa mi, bo expresion ariba Facebook, splicami e palabranan aki.
Mi ta forma parti di un famia humilde jena cu amor y cu a enfrenta retonan dificil, y esaki a hasi nos fuerte y a uni nos mas y mas. Y e fact cu nos ta biba lew di otro ta hasi cu nos ta aprecia cada momento cu nos por comparti cu otro. Ful mi famia ta na Hulanda mi mayornan, rumannan y yuinan, pesey constantemente tin biahamento pa Hulanda pa por tin e calidad di tempo hunto, disfruta di otro tanten cu Dios duna nos bida.
Paula mi ta hopi contento di por a hasi e entrevista aki cu bo persona. Mi ta deseabo hopi exito den futuro. Mi ta deseabo un Bon Pasco i un Bon i Felis Aña 2020 cu hopi mas exito.


text:
ORANJESTAD – Direktiva di Aviashon Aruba ta bisa ku ora di duna lisensia di bula na kompania di aviashon nobo na lo bai tene las kuenta tambe ku e edat di e flota.
“Avion bieu no ta insigur mésora. Pero ta un tendensia pa kumpra avion bieu barata pa bai bula ku nan, ku tur reto di esaki”, direktor di Aviashon Aruba Edwin Kelly ta bisa.
Edwin Kelly ta papia ku Sharina Henriquez
Mantenshon
Mas i mas e ta mira kompania di aviashon ta skohe pa avion bieu. “Esaki ta hopi barata ora bo kuminsá. Pero e avionnan ei mester di masha hopi mantenshon i esaki ke men gastu haltu di mantenshon. Avion nobo ta mas karu den kuminsamentu, pero ta kosta ménos den mantenshon. Ta importante pa studia esaki delantá i asina garantisá ku kos lo keda bai bon.”
Na Estádos Unídos, un di e paisnan ku e regulashon di mas severo den laira, tambe tin kompania grandi ta bula ku avion di 25, 30 aña bieu, e direktor ta atmití. “Komo direktiva nos ta wak e kos aki si i si bira berdaderamente ekstremo nos lo aktuá.”
InselAir tambe ta bula ku avion bieu. E flota ku a tene abou na Aruba, tin un edat promedio di 26 aña. Anteriormente e eksperto kanades di avion Bryce Fisher, ku outoridat kurasoleño di aviashon CCAA a empleá, a bisa ku InselAir a pone su mes den huki, pasobra tur e avionnan tabata den nesesidat di un mantenshon grandi na e mesun momento. E kompania di aviashon ta rekonosé ku pa motibu di falta di plaka nan no por a kumpra e piesanan na tempu, loke tabatin konsekuensha pa e planifikashon di e mantenshon.
‘No diferensia’
Fundadó di InselAir Edward Heerenveen di otro banda ta haña ku ‘no ta hasi un dònder di diferensia’ sea bo skohe pa avion bieu òf nobo. “Si mi tuma un avion bieu mi sa kiko ta mi plan di mantenshon tambe. E ora e mi sa kuantu esaki ta kosta. A base di esaki mi ta traha un presupuesto. Si mi kumpra un avion nobo mi tin tiki gastu di mantenshon, ma mi tin mas gastu di lease si.”
Heerenveen ta bisa ku un avion di 30 aña ‘por ta mas nobo ku un di 5 aña’. “Ta trata di e piesanan. Tin piesa ku ta mará na tempu, eseinan bo no tin mag di usa pa mas ku 6 luna te un aña.”
Ta remarkabel ku ta menshoná su kompania di aviashon den relashon ku estafa ku piesa di avion. E hefe di e departamento di mantenshon, kende entretantu a haña òntslag, lo tabata envolví den esaki, meskos ku dos inspektor di CCAA ku a pone riba nòn aktif, pendiente di e investigashon.
Influensha
Eksperto di aviashon i fundadó di AVA Airlines Giovanni Atalita ta haña ku e tipo di avion ku e kompanianan ta skohe p’e sigur sigur tin influensha riba kontinuashon di nan eksistensia. “Tantu DAE komo InselAir a skohe pa MD i Fokker: tur dos avion ta traha pa kompanianan ku entretantu ta fayit. (McDonelDouglas Cororation i Fokker) i no ta modernisá nan. Avionnan manera Airbus òf Bombardier CRJ700 ta mas moderno i ta traha mas efisiente por ehèmpel ku korozin.


text:
Monoteismo
Monoteismo (prosedente di griego uόvoς i θeός) ta e kreensia den e eksistensia di un solo dios, ku ta distingui su mes for di politeismo, e kreensia den mas ku un dios, òf ateismo, e falta di kreensia den un of mas dios. Ta kalifiká komo religionnan monoteístiko e religionnan mundial di Hudaismo, Kristianismo i Islam.
E konosimentu mas trempan di monoteismo ta bini for di e region di Akhenaton na Egipto den e siglo 14 promé ku kristu. Monoteismo ta un karakteristika di e religionnan Abrahamiko (Hudaismo, Kristianismo i Islam), pero tambe ta presente den filosofianan di Neoplatonismo, den e Advaita, Dvaita i Vishishtadvaita di Hinduismo i Sikismo anto e no ta fasil pa delinea noshonnan manera panteismo i monismo.
Monoteismo ta e idea ku tin solamente un Dios separa for di e kreashon, aunke e ta omnisiente. Panteismo na otro banda ta bisa ku henter e mundu ta Dios. "Wahdatul wujood" ta un termino uza dor di filosofonan islamiko pa kritisá e konsepto di panteismo i monismo komo heresía, pasobra nan ta kere ku, Allah, e kreador no por wordu brua ku su kreashon.


text:
Konforme Kiesreglement ya a start e proseso pa na mart 2021 pa di 41 biaha1, nos skohe nos representantenan. Nos Kiesreglement a keda kambiá na numeroso okashon for di e promé ku ta data di 1937: Het Curaçaosch Kiesreglement ku tabata úniko for di tur otro.
Despues di un lucha tenás, riba 1 aprel 1937 nos pais pa promé biaha a haña e derechi pa vota pa 10 miembro di Staten (6 pa Kòrsou, 2 pa Aruba, 1 pa Boneiru i 1 pa Islanan Ariba) di e total di 15 miembronan. Sobrá 5 tabata apuntá pa Gobernadó. No ta tur hende por a vota, pero e logro ta signifikante pasombra Hulanda a duna Sürnam e derechi aki for di 1864. Nos mester a warda mas ku 7 dékada despues pasombra segun Hulanda nos no tabata sufisiente ‘madurá’.
E prinsipal aktornan ku a hiba e lucha pa kambia e ‘historische onrecht’ aki tabata Généreux Jacob Richard de Lima (for di 1869), Abraham Mendez Chumaceiro (for di 1895) i Moises Frumencio da Costa Gomez (for di 1935). Den nan kaminda nan a topa resistensia di Hulanda, di e élite blanku, e.o. Johannes J. Hamelberg ku a bisa ku derechi di voto amplio lo kondusí na kanibalismo i relashon entre hende ku bestia. Tampoko iglesia katóliko, prinsipalmente e religiosonan Radulphus i Möhlmann, tabata di akuerdo pa derechi di voto muchu amplio i rápido.
Het Curaçaosch Kiesreglement 1937 ta bira realidat i drenta na vigor riba 1 aprel 1937. Un triúmfo pa demokrasia i outonomia. E promé elekshon pa Staten a tuma lugá riba 20 di desèmber 1937.
Ta interesante pa repasá algun aspekto di e Kiesreglement 1937.
Pa vota bo mester tabata hòmber, residensiá na Kòrsou, di nashonalidat Hulandes, mayó di 25 aña, ku un entrada anual mínimo di f 1,200.-, sin debe di belasting i minimal 7 aña di enseñansa UitgebreidLlager Onderwijs. Den kaso ku e persona tabatin e añanan di enseñansa rekerí pero tabatin duda serka e Verkiezingsbureau di su kapasidat intelektual, e mester a pasa un tèst di ‘verstandelijke ontwikkeling’ serka un komishon instituí pa Gobernadó i enkabesá pa e Inspektor di Enseñansa. Hende muhé no por a vota, pero e por tabata kandidato i aparesé riba e ‘stembiljet’ (i bira miembro di Staten). Kandidatonan mester a kumpli ku mesun rekesitonan èksistente p’e votadó.
E Kiesreglement 1937 no tabata konosé sistema di partido (ounke ku nan tabata eksistí) pero di kandidato. Riba e ‘stembiljet’ e kandidatonan tabata registrá alfabétikamente sin hasi menshon di nan afiliashon na partido.
Na Kòrsou kada votadó por a vota pa un máksimo di 6 kandidato. Esun faborito ta haña e number 1 tras di su nòmber; e di dos faborito number 2 i asina te un máksimo di 6. Na Aruba por a vota pa un máksimo pa 2 kandidato. Na Boneiru i Islanan Ariba, por a vota pa un (1) kandidato so. Den kaso di Boneiru i Islanan Ariba, si un kandidato no a haña e mayoria di voto, mester a bin un votashon nobo denter di no mas ku tres siman despues di e promé votashon.
E rekesitonan estrikto tabatin komo resultado ku solamente 40% di e 2,035 hendenan eligibel na Kòrsou pa vota tabata hendenan nasé na Kòrsou (i mayoritariamente katóliko). Sobrá tabata hendenan ku nashonalidat Hulandes (den nan mayoria no-katóliko) ku no a nase aki. E korant Amigoe di Curaçao a bisa despues di publikashon di e Kiesreglement ku ta manera ku a hasi e Kiesreglement asina kompliká pa e elekshon frakasá. E mesun korant (15 di òktober 1937) ta bisa ku e Kiesreglement a keda trahá “kontra di Yu di Kòrsou” i na fabor di otronan”. E Kiesreglement a kontribuí na mas divishon di religion (i klase) na Kòrsou i e bataya na hopi okashon tabata keda hibá den e korant pro-katóliko, Amigoe di Curaçao i Beurs -en Nieuwsberichten ku tabata sostené e banda no-katóliko.
Asina e Staten a sinta na 1938, mr. dr. Moises Frumensio da Costa Gomez a kuminsá traha pa trese kambio den e Kiesreglement. Pues e Kiesreglement 1937 a sirbi komo lei pa solamente un (1) elekshon. Un Kiesreglement fasinante, imperfekto, pero ku a koroná un gran lucha hibá pa nos tatanan di demokrasia.
Willemstad, Kòrsou
Fuente: Archivo Nashonal (Kiesreglemente 1937)
1Tur elekshon riba nos isla (Staten Antia, Staten Kòrsou i Konseho Insular)


text:
Aruba World Trade Center….?
Lider di PPA, sr. Benny Nisbet, pa basta tempo caba ta papia di un plan pa un ‘Aruba World Trade Center’ (AWTC). Un plan cu ta ‘pas’ den un vision pa haci Aruba un ‘hub’ internacional. Un vision cu, segun sr. Nisbet, ta “e vision mayor di PPA pa e ultimo 30 anja.”ArenaPoliti.co a busca informacion y detayes di e idea di PPA di un AWTC, y tambe lo menciona algun posibilidad pa inclui ideanan di otro partido politico den un AWTC.BeneficionanSr. Nisbet ta expresa cu un AWTC por ta un pilar
E 'dilema' di un reapertura di e refineria
Den e articulo aki ArenaPoliti.co ta repasa diferente argumento pro y contra un reapertura di e refineria, tumando na cuenta e aspecto di un desaroyo turistico pa San Nicolas y Seroe Colorado, y tambe e opcion di otro industria.Cupo di trabouUn reapertura di e refineria por percura pa algun mil cupo di trabou dentro di relativamente poco tempo. Cuponan di trabou den forma di empleo directo, y pa contratista. Mientras cu por papia di miles di trabou cu un refineria, cu un (of mas) hotel mester
Fitch Ratings ta afirma Aruba na BBB- cu perspectiva stabiel
Segun Fitch Ratings, riesgonan y desaroyonan positivo y negativo ta balansa otro, manteniendo e rating di Aruba na BBB- cu un perspectiva stabiel.DeficitFitch ta premira cu e deficit lo baha cu un (1) punto di porcentahe e aña aki, compara cu e deficit di 5,2% na 2014. Fitch ta considera e plan di Gabinete Mike Eman pa yega na un presupuesto balansa na 2018 ‘ambicioso’. Mientras cu ta premira cu e deficit presupuestario lo baha, Fitch no ta kere cu Gobierno lo logra e meta di un ‘balanced
Mike de Meza: Flip-Flopper?
Flip-flop: a sudden real or apparent change of policy or opinion by a public official, sometimes while trying to claim that both positions are consistent with each other.Recientemente a sali na cla cu hedging agreements sera pa un termino largo, cubriendo riba 90% di e necesidad di WEB pa fuel oil, a resulta di a crea un desventaha di hopi miyones di Florin pa pueblo y comercio na Aruba. Hopi declaracion a wordo haci tocante e decision aki. E minister encarga cu utilities, sr. Mike de Meza, a


text:
Bishitando Madiki y otro bario
ORANJESTAD – Diamars atardi Prome Minister demisionario Mike Eman a realisa e prome di un serie di Accion di Bario. E bishita a recore algun caya di Madiki caminda e mandatario a bishita habitantenan. Premier Eman a sinti cu tabata na su luga pa no stop cu e actividad cu asina tanto beneficio a trece pa diferente bario rond di Aruba.
E ricibimento den e casnan di Madiki tabata semper caluroso y, den algun instante, basta emocional di parti di e ciudadanonan. Un señora den Caya Frere Norbertius no por a contene su emocionnan ora el a wak Prome Minister Eman canando bin den su direccion. Cu awa na su wowo y despues di a bras’e a bise: “Corda bon…Nos tu cu bo ta na morto. Nos lider bo ta.”
E situacion aki a ripiti varios biaha cu hende grandi y hoben, hende muhe y hende homber brindando e mandatario un bon bini sincero. Esaki ta danki na e hecho cu e ciudadanonan ta wak Eman como un politico cu sea ta den campaña, den Gobierno, of den oposicion; semper a keda cerca di su pueblo. E contacto aki a hiba na hopi logronan den Gabinete Mike Eman I y II.
Minister President Mike Eman ta spera cu e mandatarionan cu pronto lo asumi e responsabilidad di dirigi Aruba, lo sa di reconoce e importancia di e contacto directo cu pueblo riba un base frecuente y lo opta pa continua cu esaki. Un ehempel di e resultadonan positivo cu e bishitanan aki a genera, ta e facilidad deportivo den e bario.
Aki Eman a wak personalmente con muchanan tabata hungando bala riba e mini veld di yerba artificial cu a construi algun aña atras. Sigur un momento di gran satisfaccion pa wak con e comunidad ta haci bon uso di e oportunidad cu un bario miho organisa y mas placentero, ta ofrece.
Na e parti final di e bishita, Premier Eman a cuminda cabayeronan cu tabata hungando domino bou di afdak den bario. Aki el a haya palabra di motivacion pa e no bandona e trabou cu el a bin ta haci pa pueblo di Aruba. “No give up Mike… Abo ta e homber,” un di nan a expresa. Un peticion cu ta keda bin dilanti y cu ta conmove e Prome Minister saliente enormemente.
Accion di Bario ta bay continua riba diahuebs den un bario pariba di brug caminda Gabinete Mike Eman I y II tambe a sa di laga atras un diferencia positivo indudabel. Prome Minister demisionario lo cuminda y combersa cu e habitantenan pa trece animo cerca esnan cu ta sinti incertidumbre pa e futuro di nos isla.


text:
WILLEMSTAD- Misa di Koraal Specht ta funshoná sinku aña sin un pastor propio ku ta traha pa e misa. Mientrastantu tin hopi hende ku a pèrdè kontakto ku iglesia i kue un otro rumbo. Pero konseho parokial di misa di Koraal Specht ku durante dje último sinku aňanan a guia e misa i tur aktividat relashoná ku e iglesia na un manera formidabel ta determiná pa pone bèk riba bon ruta esnan ku a desviá for di iglesia. Esaki ta un dje metanan di selebrashon 40 aña misa di Koraal Specht 29 di sèptèmber awor.
Misa di Koraal Specht a keda tur e tempu sin un pastor spesífikamente pa e misa, debí na e skarsedat di padernan riba nos isla. Pastornan di turno ta hasi misa djasabra atardi i djadumingu mainta. Banda dje úniko dos servisionan di e misa na Koraal Specht, Konseho Parokial ta kordiná vários otro aktividat religioso. Misa di Koraal Specht ta hopi gustá pa otro parokianonan ku for di leu ta bishitá e misa pa atendé entre otro seshonnan di orashon.
Shirley Treurniet ta konta kon e situashon na Koraal Specht ta aworaki
Resientemente a tene un enkuesta den e bario ku e intenshon pa iglesia katóliko haňa mas kontakto ku e parokianonan. Konseho Parokial tambe ta na altura dje desaroyonan ménos positivo di último tempu na Koraal Specht i ta preokupá pa prinsipalmente e hóbennan. Ta pesei den e dianan benidero ta dediká atenshon na e grupo aki tambe.
“Nos mester spar e hóbennan pasobra ta nan ta futuro di e pais aki”, Shirley Treurniet a bisa ora ku el a referí partikularmente na hóbennan di Koraal Specht pero tambe na tur hóben di Kòrsou. “I nos no por sinta mira kon e hóbenan ta bai pèrdí. Tin mester di hopi hende pa yuda”.
Atenshon pa hóbennan
Gerald Chirino kende ta un koreógrafo internashonal tin pa algun tempu un proyekto hopi interesante pa e hóbennan dje bario aki. Pa medio di koreografia Gerald ta yuda e hóbennan, kende ku masha hopi entusiasmo i interes ta partisipá na e proyekto, subi entre otro nan outoestima. E proyekto di Gerald Chirino ta duna e hóbennan tambe konfiansia propio i ta konsentrá riba inteligensha dje hóbenan i nan ta siña nan karga nan responsabilidat.
Mientrastantu mas hóben ta interesá di tuma parti na e proyekto aki ku nan por sigui na Sentro di Bario di Koraal Specht.
Outor Dulce Koopman


text: Diaranzon mainta a drenta informe di cu un yiu a yega na cas di su tata y a hay’e benta abao dilanti e cas na Balashi, mesora a dirigi tanto polis como ambulans na e sitio. Na yegada di e patruya a bin topa cu e homber benta abao cu un color palido y no tabata reacciona. Na yegada di e ambulans nan a afirma cu e no ta duna señal di bida y a pidi un dokter. Na yegada di e dokter a constata cu e homber a fayece un morto natural. Na famianan di e fayecido ta bay nos mas sincero palabranan di condolencia.


text:
Fundashon Karnaval Banda Abou ( FKBB) den su mishon pa rekoudá fondo pa organisá KARNAVAL BANDA ABOU 2018 ta organisá un paseo riba baiskel pa grandi i chikí. TRAP’É PABOU
Fundashon Karnaval Banda Abou ( FKBB) den su mishon pa rekoudá fondo pa organisá KARNAVAL BANDA ABOU 2018 ta organisá un paseo riba baiskel pa grandi i chikí.
TRAP’É PABOU
Djadumingu 6 di ougùstùs 2017, saliendo pa 2or di mèrdia for di vèlt di Soto. Ku animashon di Dj Bradley.
Ruta: Salida vèlt di Soto direkshon Santa Cruz ku un pouze na snèk di Mou na krusada di Sta Cruz, despues ta subi Kaya Prospero Royer direkshon pa rotònde. Pouze di 15 minüt na rotònde.
Kaba ta sigui Kaya Prospero Royer ruta Karnaval Banda Abou i lo terminá na vèlt di Barber.
Karchi ta kosta 25 florin inkluí bo T-Shirt i tas di konsumo.
Lo entregá T-Shirt i tas di konsumo djasabra 5 ougùstùs 2017 na sede di FKBB na Barber enfrente di Santana Katóliko na Barber, entre 12or pa 4 or di atardi.
Tambe dia 6 di ougùstùs lo entregá T-Shirt na esnan ku no a logra yega djasabra Sede. Na Vèlt di SOTO na salida di e paseo un ora promé ku paseo sali.
Karchinan ta optenibel na Sede di FKBB, 4th July Snack Barber, Beebeep Rio Canario, Na Pomp Station Sta Maria i Tik Tak den Punda.
Ora e paseo yega Barber ambiente lo kontinuá den Parke Himno i Bandera. Ku e banda di Hubentut YMG, ERA i DJ Shenten MC Tep.
Entrada ta grátis.
Reglanan pa partisipantenan na e paseo di baiskel di FKBB:
1. Mester trese bo karchi pa bo por haña T-Shirt .SIN KARCHI NO TA DUNA T-SHIRT
2. Mester tin T-shirt ku logo di kareda di baiskel di FKBB bisti durante kareda.
3. Mucha menor di 12 aña edat riba baiskel mester ta kompañá ku un hende grandi.
4. No mag kore tene na e trailer tampoko otro partisipante.
5. No mag di hòp baiskel, skuer ku baiskel.
6. No mag kore den banda di trailer ni dilanti di trailer ni muchu pegá ku e trailer parti patras.
7. No mag kore riba alsera, zig zag mei mei otro partisipante spanta nan.
8. No tin mag di tou hende riba bo baiskel.
9. No tin mag di tira nada abou. P.e kùp papel. Tampoko tira nada riba otro partisipante.
10. Mester sigui òrdu di Polis ,direktiva ,security .
11. Logonan riba T-Shirt mester ta visibel.
12. Si bo faya ku un dje reglanan aki ta saká bo for di marcha i bo no ta haña bo sèn bèk.
Pa mas informashon por yama 5118916, 5657946, 6728884
Atentamente,
…………………….. …………………………
Lisette Jansen Mazarella Jansen


text:
Geplaatst op 10 December 2018 dor di Ministerio Tráfiko, Transporte i Planifikashon Urbano
Prekario Karnaval 2019:
Fecha pa Prekario Karnaval segun kada sekshon!
Willemstad – Minister di Tráfiko, Transporte i Planifikashon Urbano, Sra. Zita Jesus-Leito huntu ku Servisio pa Planifikashon Urbano (ROP) ta anunsiá ku fecha nan pa paga prekario segun kada sekshon.
Tin 4 sekshon repartí den e ruta di Karnaval pa aña 2019, esakinan ta sekshon A, B, C i D.
– Sekshon A ta di inisio di e ruta di karnaval te ku Mirlaplateweg
– Sekshon B ta di Mirlaplateweg te ku Missouriweg
– Sekshon C ta di Missouriweg te ku Charoweg
– Sekshon D ta di Charoweg te ku Brionplein.
Pa kada sekshon tin fecha ku e hürdó di e prekario por pasa i paga.
Fecha pa paga Prekario di Sekshon A:
– 3 yanüari te ku 5 di yanüari 2019 y 7 januari 2019
Fecha pa paga Prekario di Sekshon B:
– 8 di yanüari te ku 10 di yanüari 2019 y 12 januari 2019
Fecha pa paga Prekario di Sekshon C
– 14 yanüari te ku 16 yanüari 2019
Fecha pa paga Prekario di Sekshon D:
– 17 yanüari te ku 19 yanüari 2019
Fecha pa inskripshon riba wachtlijst ta:
– 3 yanüari te ku 11 yanüari 2019
Pa petishon nobo (wachtlijst) : www.prekariocuracao.com
Pa pregunta : info@prekariocuracao.com
Por bishita e página di facebook : Prekario Kòrsou.
Mas informashon di Prekario Karnaval 2019 lo kontinuá den un próksimo komunikado.


text:
E discurso di Rey Willem Alexander na ocasion di apertura di aña parlamentario di Staten General a duna di un forma elocuente y conmovedor un bista loke e crisis di corona a ocaciona y con e gobierno Hulandes, den union y cu hechonan, ta percura pa bringa e pandemia. E realidad ta otro. Si scucha y lesa e discurso un par di biaha, nos por saca afor hopi contradiccion- y contrariedadnan den loke gobierno Hulandes kier presenta.
Pa cuminsa loke ta trata Caribe Hulandes. A dedica algun palabra so y mas bien a referi na e condicionnan cu ta wordo imponi riba e paisnan den Caribe pa asina por haya e ayudo financiero. Den e discurso nos Rey ta reconoce cu e parti Caribense di Reino ta “zwaar getroffen” y ta papiando (“wordt gesproken”) riba e clase di ayudo y e condicionnan pa e ayudo aki. Pues atrobe ta papia di “papiando” y no “negociando”, loke cu nos Prome Minister si kier pone nos kere y cu Knops awor tambe ta manera admiti. Loke si e Rey ta bisa ta cu e ayudo huminatario ta keda disponibel. Lo ta referi na e “voedselpakketten” e.o., pero e declaracion ta zona manera uno di limosna y di acto di un “Bon Samaritano”.
Si sigui lesa e discurso, ta domina e sentimento cu aki ta papia cu un “gespleten tong”, esta na mes momento ta duna diferente opinion contradictorio loke por wordo interpreta como hipocresia, na unda ta bisa un cos y ta pensa otro. Dicon y pakico nos ta bisa esaki? Den e discurso e Rey, cu ta vocifera e opinion di gobierno Hulandes, ta mustra cu nos no por subestima e consecuencianan di e coronacrisis aki, den sentido economico y geo-politico. Aki e ta papia di e “eigenbelang” di paisnan cu por trece desekilibrio riba plano mundial. P’esey e gobierno Hulandes ta mira como esencial pa tin instancianan internacional cu ta funciona bon, manera Nacionnan Uni y cooperacion internacional pa asina resolve e problemanan cu ta surgi den e periodo aki.
E Rey ta conclui cu e gobierno Hulandes ta asumi su responsabilidad y ta considera como su obligacion moral, pero tambe na su propio interes (eigenbelang), pa sigui sostene regionan vulnerabel den mundo cu a wordo afecta door di corona. E Rey ta pretende cu corona ta siña nos, pa hunto nos ta para mas fuerte internacional den e crisis aki y apesar di e discusionnan cu a wordo hiba na Europa, cooperacion y union tabata necesario pa combati e inseguridad geo-politico creciente. Segun e Rey ta un forma di solidaridad unda cu manera bon bisiña nos mester por yuda otro den temponan dificil, pero na mes momento mira con nos por bin cu reforma den propio cas pa asina ta bon prepara pa un eventual otro crisis.
Hopi importante ta cu Rey Willem Alexander ta mustra cu e estado di derecho ta e bien publico mas importante di un comunidad, un nacion. E ta e fundeshi democratico di un pais social- y economicamente fuerte. E calidad di nos estado di derecho ta wordo menasa na momento cu e.o. tin trato desigual. P’esey nan ta kere cu diferencianan mester wordo surpasa door di cuminsa scucha otro. Segun e Rey gobierno Hulandes ta realisa con importante ta e confiansa cu mester tin den e actuacion di e gobierno mes. Gobierno mester ta para banda di e hende y no enfrente (contra) e hende. Pakico e ideal menciona door di e Rey no ta wordo efectua na Aruba? Un biaha mas e hechonan di e gobierno hulandes ta contradictorio na unda na un manera dictatorial kier mishi cu e derecho inalienabel di autodeterminacion di e PUEBLO ARUBANO!
Pa UPP ta mustra cu ta purba na duna di conoce cu gobierno Hulandes ta para banda di e pueblo, pero na mes momento den e discurso ta papia con mester percura pa e islanan Caribense bay di acuerdo cu e condicionnan di ayudo. Y sigur e conferencia di prensa di Knops di diahuebs 18 di september 2020 ta ilustra exactamente e contrariedad aki di e discurso di Rey Willem Alexander. Knops ta bolbe mustra cu tempo ta core pa Aruba mirando e situacion di corona-virus y cu di nan banda tin un “onverplicht voorstel”, cu mucho no por wordo cambia na dje. Simplemente Aruba mester bay di acuerdo cu e proposicionnan, e condicionnan y e palabracionnan.
Mientras cu Rey ta bisa cu gobierno mester surpasa e diferencianan, Knops ta haciendo net lo contrario. E kier BULLDOZE y no kier sucha nada y kier comete un “CONSENTUELE VERKRACHTING”!!
Aunke cu Knops kier bin pretende atrobe cu lo no mishi cu nos autonomia y nos Estado di Derecho, cu segun gobierno Hulandes “ta e bien publico mas importante di un comunidad” nos ta di opinion cu papiando mes riba e “consensusrijkswetten” Hulanda ta actuando linea recta di loke articulo 73 di e Carta Magna di Nacionnan Uni. Haciendo esaki, tanto gobierno Hulandes como esun Arubano, ta trapa riba nos derechonan menciona den e handvest aki.
E dos “rijkswetten” di Raft y OHHA/CHE ta trapa riba nos derecho inalienabel di autodeterminacion. Pues NO por tin ni un REFERENDUM, manera Minister President ta sugeri, pa e simpel motibo cu su base ta bai contra e derechonan humano poní den articulo 73 di e Carta Magna (Handvest) di Nacionnan Uni.
Si enberdad Hulanda kier yuda, haci esaki cumpliendo cu loke e mes ta bisa y respetando nos derechonan humano y Aruba na su turno mester bisa basta na e Mal Gobernacion.
Pues un postura fuerte y determinante: “NO MAS MALGOBERNACION Y NO MAS NEO-COLONIALISMO”!!
#accionpaliberaaruba.
#ala.
Partido UPP
Booshi Wever
17 september 2020


text:
ORANJESTAD (AAN): Despues di un investigacion basa riba varios tip, riba Diaranson anochi laat a tene razzia simultaneo riba dos lugar den area di Playa. E biaha aki ta supuesto Casino ilegal.
Esaki a pone hende pensa riba un Casino ilegal cu tabatin antes tambe na San Nicolas pero cu a wordo elimina prome cu autoridad a haya sa di dje.
E biaha aki, unidadnan di Polis hunto cu Recherche, y tambe RST a aglomera den Avenida Milio Croes 51, pa check un hoki den e compleho comercial grandi di Dakota Shopping Paradise unda tabatin e supuesto Casino ilegal aki. No a haya ningun hende hungando.
Na mesun momento, autoridadnan hudicial a aglomera tambe na un lugar cu ta como 1 kilometer mas leu, esta na Sabana Blanco 70 cu ta edificio unda antes Tiara Air tabata situa, net banda di Watty Vos Boulevard, panort di Wayaca Service Station.
Tur dos razzia tabatin haber cu Casino ilegal, y nan a bin topa cu varios mesa specializa pa Casino poni den e lugarnan aki tambe. Fiscal a duna ordo pa confisca tur cos.
LES DI POKER: For di prome reaccion caba, DIARIO a haya informacion cu hendenan ta haci uso di e lugarnan aki, “djis pa haya les con pa hunga Poker”. Pesey e lugar tin mesa estilo Casino, pa wega di carta.
Pero pa Ministerio Publico, e momento ey tabata esencial pa nan confisca tur loke nan por a haya, pa asina por analisa tur prueba, y tambe saca un conclusion basa riba e interogacionnan.
E ta les di Poker of no, pero mester tin por lo menos un compania inscribi pa ta facilitador di lesnan asina.
Pero si acaso ta un Casino ilegal e ta, aki ta unda cu Ministerio Publico lo usa tur informacion cu nan tin disponible, pa check si berdad ta wega di baho mundo ta tuma lugar mey-mey di poblacion asina. Pa colmo tin indicacion cu ta algun stranhero ta envolvi den operacion di e Casinonan clandestino aki.
Ademas di esey, si acaso di berdad e ta wordo maneha como un Casino unda tin ganashi, e ora ta mishi cu teritorio di Departamento di Impuesto DIMP tambe cu tabata presente durante e razzianan aki. Aduana Aruba tambe tabatin funcionario cu a acompaña esnan cu a ehecuta e Entradanan Hudicial aki.
https://diario.aw/categories/noticia/policial/autoridad-cu-dos-razzia-simultaneo-pa-desmantela-supuesto-casinonan-ilegal-riba-e-isla#sigProId02741091af


text:
Saludos cordial pa tur hende amante di deporte di motor, bon bini un biaha mas na un otro seccion di SPEEDWORLD.
All Stories
ORANJESTAD (AAN): Diadomingo a tuma lugar ariba e pista di International Raceway Park Palo Marga, caredanan di Street Legal.
ORANJESTAD (AAN)- Un otro hoben cu a dicidi di join e team di e pumanan di Piedra Plat ta Glenbert Quandus.
ORANJESTAD (AAN): Recientemente Aruba Badminton Federation a organiza un curso pa sina duna les di badminton specialmente pa mucha di scol.
ORANJESTAD (AAN): Dia 22 di September Master Alberto Klabér a cumpli un aña mas di bida y a celebra hunto cu e team di "Train Hard Fight Smart" y e grupo nobo cu a cuminsa na September.
ORANJESTAD (AAN): Despues di un vacacion escolar largo IBiSA ta bay cuminsa cu su actividadnan di Deporte Escolar y Hoben Activo Hoben Feliz.
ORANJESTAD (AAN): Den fin di siman Brazil Taekwondo Stichting a reuni cu algun miembro tocante e plannan cu tin pa fin di aña na Centro di Bario Brazil.
ORANJESTAD(AAN): Recientemente e ex pelotero di Major League Sidney Ponson a firma un ‘letter of intent’ cu SV Bubali via Sidney Ponson Charity Foundation, pa construccion di un parke di baseball.
ORANJESTAD (AAN)- E hoben hungador Ethan Tromp tin algun siman caba ta train cu SV Britannia pero awor tur documento di transferencia a keda cla.
ORANJESTAD (AAN): Parlamentario Endy Croes, futuro Minister di Enseñansa y Deporte, a bishita na Club RCA pa un actividad dedica na Rafael “Rafa” Vanegas, un astro hungador di RCA.


text:
Pa ilustrá historia di bida di George Maduro, ta bai pasa un pelíkula kòrtiku na e eksposishon di George Maduro.
Den e pelíkula akí e miron ta sera konosí ku e persona di George Maduro. Ta pinta George Maduro komo un héroe di guera, un modelo di ehèmpel i esun na ken a derivá nòmber di e parke miniatura famoso, Madurodam. Ta mara animashon, entrevistanan akshon-bibu, imáhennan di archivo, potrèt i karta na otro. Ta realisá tur esaki mediante e figura di kòmeks pintá den e buki di kòmeks, George Maduro, ku ta move pa medio di animashon. Literalmente e figura akí ta guia nos kantu di su mes liña di tempu. Grupo meta primario di e pelíkula ta hóbennan entre 10 i 15 aña ( último dos gruponan di skol fundeshi i promé dos klasnan di skol sekundario). Pero e pelíkula sigur lo apelá na e públiko ku ta bai bishitá e eksposishon na Kòrsou.
Realisashon di e pelíkula ta den man di e direktor di sine Robbert Jan Vos, produktornan ta Cécile van Eijk i Sherman De Jesus. E proseso di produkshon ta bou di direkshon di Mathijs Jorritsma di Memphis Film & Televishon.
http://www.memphisfilmtv.com/


text:
LEIDEN – Kasi tres kuart di pueblo di Kòrsou añanan largu a keda limitá intenshonalmente den nan oportunidatnan pa bai dilanti. Iglesia katóliko a hunga un papel importante den esaki, asina ta sali for di investigashon sientífiko.
Tabata un sekreto públiko na Kòrsou, pero awor siensia a konfirmá. Espesialmente e parti di pueblo koló skur, pafo di siudat, te leu den siglo binti a tené atras den tur su oportunidatnan sosial, espesialmente den enseñansa i labor, pa evitá ‘inkietut’.
Margo Groenewoud a promové na universidat di Leiden. El a hasi investigashon di e desaroyo di komunidat kurasoleño entre 1915 i 1973. For di su material di entrevista i archivo ta sali kon estrechamente gobièrnu kolonial tabata kolaborá ku iglesia katóliko i mundu di komèrsio.
Groenewoud ta konta ku na Kòrsou semper tabatin e miedu di un revolushon di e klase kolo skur di pueblo. “Lidernan di misa te leu den añanan ’50 tabata haña ku e yu di Kòrsou katóliko no tabata kla pa partisipashon sosial i polítiko.” Ta famianan katóliko selektá so tabata haña akseso na bon enseñansa.
Labor
Den e área di oportunidat di trabou i entrada tambe hopi bia e kos tabata bai malu segun e investigashon. Te na Segundo Guera Mundial e kompania di zeta CPIM, despues Shell, tabata preferá di tuma migrante temporario, na lugá di hende lokal. “Nan tabatin miedu pa e hendenan bira muchu mòndu i eksihí sierto kondishon di labor. Iglesia tabata masha importante pa tene un parti di pueblo na un distansha.”
Doloroso
E anunsio di e promoshon só kaba ta trese hopi reakshon den medionan sosial. “Mi no ta kere ku e konklushon ta un sorpresa. E doló ta sinta espesialmente den e echo ku no a hasi nada kontra di loke a sosodé i awor ta menta e echonan”, Groenewoud ta bisa. E ta kontentu ku e kantidat di reakshon for di Kòrsou. “Bo ta mira ku e ta trese komprenshon ku por yuda e komunidat bai dilanti.”
Esaki ta sali por ehèmpel den e introdukshon di derechi di vota general na 1948. Lidernan di bario a bira aktivo pa papia tokante polítika den nan bario i distribuí konosementu tokante gobièrnu i demokrasia. “E resultado a kue iglesia katóliko kompletamente di sorpresa. Kontra tur espektativa pueblo a vota mas parti nashonalista.”
Groenewoud ta enfatisá ku ta e lidernan di den iglesia katóliko tabata pèrkurá pa tene hende atras. Hopi enfermera i dosente individual for di den misa, i tambe padernan progresivo manera Brenneker i Römer, sigur tabata importante pa e desaroyo di e komunidat.
Konta bai awor ku Kòrsou?
E pregunta ta si awor si entretantu e oportunidatnan ta igual. Groenewoud ta mira sufisiente indikashon ku e problemanan di ántes ta keda mantené un atraso. “Pa mucha ku sierto desendensia na sierto skol ainda no ta haña ta normal pa nan bai havo. Awor nos mester mustra esaki ku sifra.
Dia 21 di sèptèmber Groenewoud lo defendé su tésis na University of Curaçao públikamente. Na e universidat ei e lo bira dosente di siensia di kondukta i guia investigashon.


text:
KAMARA DI KOMERSIO KU MEDIDA DI PREKOUSHON KONTINUANDO KU SERVISIONAN DI REGISTRO KOMERSIAL I DI INFORMASHON NA SEKTOR EMPRESARIAL
KAMARA DI KOMERSIO KU MEDIDA DI PREKOUSHON KONTINUANDO KU SERVISIONAN DI REGISTRO KOMERSIAL I DI INFORMASHON NA SEKTOR EMPRESARIAL
Willemstad—Den kuadro di su responsabilidat pa su empleadonan i pa garantia kontinuidat di ehekushon di su tareanan, Kámara di Komersio entrante 19 di mart 2020 lo limitá e kantidat di persona ku por ta pareu presente den su ofisina pa servisionan públiko. Den e kuadro ei ta hasi un apelashon riba empresarionan pa hasi uso di servisionan di registro komersial i di informashon mas tantu ku ta posibel pa medionan elektróniko.
Desaroyonan pa konten’é e Corona Virus ta eksigí nos tur pa tuma medidanan di prekoushon i p’esei Kámara di Komersio ta konta ku komprenshon di empresarionan i klientenan pa mas tantu ku ta posibel no akudí na nos ofisina pa servisionan ku ta aksesibel pa medio elektróniko.
Klientenan por hasi kualkier pregunta i lo haña kontesta serka un di nos empleadonan. Pa esei nos tin un servisio di WhatsApp +5999 6960885 kual ta disponibel durante orarionan di ofisina entre 8:00 i 15:30 di djaluna pa djabièrnè.
Pa servisio di Registro Komersial, e.o. por pidi prueba di registrashon (uittreksel) pa medio di e-mail, registry@curacao-chamber.cw, ku prueba di pago pa medio di electronic banking. Ta risibí e uittreksel di scan pa medio di e-mail.


text:
Mama di e yu ku a trapa den karbon kayente a playa Jeremi ta konta kon ta baiendo ku su yu (algun potret)
Bonochi,
Pa tur persona ku ta puntrando kon ta baiendo ku e yu despues di e suseso na playa Jeremi.
Despues di e suseso e djadumingu 9-7-2017 ela bai kas di poli i a bai kontrola djaluna 10-7-2017 mainta bek i tur kos tabata mustra bon.
Pero djamars 11-7-2017 e pia a hincha yena ku bral i ela keda interna den isolatie na hospital pa 2 dia. Djaweps 13-7-2017 ela bini kas bek atardi.
E siman aki djamars 18-7-2017 ela bai kontrola i mester a korta e kueru bieu..
E pia ta hasi mas dolo pero e ta kurando nechi.
Danki na tur hende ku ta korde den orashon.


text:
Autoridad di Merca a detene boto cu 30 inmigrante Cubano
Diadomingo autoridad federal di Merca a detene un boto den lama y panort di Cayo Largo, na costa di Florida. E boto tabatin 30 inmigrante...
Autobus a mata 34 persona y 15 a keda herida na Haiti
Un autobus cu tabata huy a mata 34 persona y a laga 15 hende herida na ciudad di Gonaives, na 150 kilometer di capital di...
Vlam berde a cende contra scandal di Odebrecht
Diadomingo movemento social Dominicano “Marcha Verde” a cende un antorcha como un simbolo di e recorido cu ta cuminsa awe alrededor di henter e pais, cu...
Dos morto den concierto di rock na Argentina
Dos homber a muri y un muhe ta den unidad di cuido intensivo despues di un incidente cu a pasa diadomingo marduga, na momento cu...
Tres aña sigui e Pais mas miserabel na mundo
Di acuerdo cu e mas reciente pronostico di e ‘Indice di Miseria’ (Misery index) di Bloomberg, Venezuela ta figura na e prome luga di e...
Exxon mobil ta inverti 5000 miyon dollar den petroleo offshore
Segun informacion di e agencia EFE, e compania Mericano Exxon Mobil, e empresa mas grandi den petroleo y gas na mundo, a anuncia cu e...
Retironan na InselAir den recta final
E proceso pa retira un grupo di trahado di InselAir, ta den recta final. InselAir ta obliga na retira personal. E cantidad exacto di trahado...
Parlamentarionan di Curacao lo por reconcilia
Parlamentario Giselle Mc William ta dispuesto pa acepta e disculpa di su colega Jacintha Constancia, relaciona cu e agresion cu a tuma luga den...
Odebrecht ta nenga di a paga FARC
E gigante di construccion Brasileño Odebrecht a nenga ayera cu nan lo a entrega placa durante binti aña na FARC, pa garantisa e seguridad di...
Mexico ta papia cu Ford y General Motors di “modernisacion” di NAFTA
A pesar di cu Ford y General Motors a cancela algun di nan inversionnan na Mexico, diabierna pasa dirigente di ambos empresa a reuni na...


text:
14-2019 -Brindando su aporte na dos proyecto boluntario: KVK TIN BIENESTAR DI PUEBLO NA PECHO Y A DUNA UN MAN CU ARUBA DOET
Oranjestad – Diabierna 15 di maart 2019 na diferente localidad rond di Aruba cuidadanonan a duna un man cu Aruba Doet. Camara di Comercio y Industria di Aruba (KvK) tambe a tuma parti den esaki y a tuma parti na yuda cu dos diferente proyecto di Aruba Doet. Aruba Doet e aña aki a conta cu participacion di hopi mas empresanan y organisacionnan. E interes ta keda crece tur aña y e ta algo hopi bunita pa mira con Aruba completo ta duna man y haci bon pa nos comunidad.
KvK e aña aki a yuda na e proyecto di Casa Cuna caminda cu a pidi pa boluntarionan bin yuda verf partinan di e edificio di Casa Cuna entre otro e gazebo banda di e speelplaats. Parti mainta e team bon anima di KvK a yuda verf y asina na final por a wak un gazebo cu a haya un bida nobo cu un bunita color oranje. Tur esnan presente por a aprecia presencia di Su Excelencia Gobernador cu a hiba palabra y pa un rato tur e boluntarionan a traha disfrutando di e bon animacion di un brass band.
Despues di merdia e otro team di KvK a bay yuda traha y vernisa bankinan na Colegio EPI Salubridad y Servicio. E boluntarionan a yuda corta palo, arma y verf e bankinan cu vernis. Esaki tabata un experiencia hopi agrabel mirando cu Aruba Doet ta alabes un bon forma pa socialisa cu coleganan den otro ambiente pafo di trabou.
Na fin di dia por wak bek na 2 proyecto completa. E ta admirabel e oportunidad unico cu Aruba Doet ta ofrece pa yuda diferente instancianan cu no tur ora tin forma pa completa proyectonan riba nan mes. Di e forma aki nan ta haya ayudo y por conta cu organisacionnan manera KvK pa por logra esaki.
Aruba, 15 di maart 2019
Camara di Comercio y Industria (KvK)
Scroll To Top


text:
ORANJESTAD – E Parke Marino Aruba, ku ta eksistí for di 1 di yanüari numa, ta neglishá un área hopi afektá pa turista. Esaki ta kousa rabia seka e organisashonnan di naturalesa arubano ku ta bisa ku no a envolví nan den e proseso. Aruba Birdlife Conservation (ABC) ta yama e modelo di e Parke Marino Park ‘tristu’.
E organisashon di medio ambiente Rainbow Warriors ta enfatisá ku Aruba, protehando djis algun área masha chikí, no ta tuma e Sustainable Development Goals internashonal niun tiki serio. “Mira solamente e partisipashon habrí i inklusivo di stakeholder, esei no a sosodé.”
For di promé di yanüari Aruba konosé un parke marino ofisial. A indiká kuater área akuátiko ku hopi biodiversidat komo parke reservá di naturalesa. Surfside Beach ku ta hopi afektá pa turista te ku Arashi no ta forma parti di e reserva di naturalesa. E Parke Marino Aruba ta konsistí di e kosta nort di parke natural Arikok, kabes di Seroe Colorado, Mangel Halto i e islanan di ref serka Oranjestad.
Pèrdè trabou
Bushi Rudy Davelaar, ku for di 2009 ta lucha pa henter Aruba haña un parke marino segun e modelo di Boneiru, ta enfatisá ku ta nèt e área turístiko for di Mangel Halto te ku Arashi ta kore e peliger di mas grandi. E ta mira ku pa motibu di e aktividatnan akuátiko e bida di e koral ta bai atras. “Si no protehá e áreanan aki inmediatamente, entre awor i aki sinku aña Aruba lo pèrdè empleo. Pasobra e ora ei bo no por bende nada mas.”
Aruba lo pèrdè empleo si no protehá e lugánan aki inmediatamente – bushi Rudy Davelaar
Minister di Medio Ambiente Otmar Oduber den un reakshon ta bisa ku a skohe e kuater reservashonnan di naturalesa a base di un kantidat di investigashon. Segun e ‘konforme e Dekreto di Protekshon di Naturalesa’ no ta posibel pa protehá tur awa rònt di Aruba. E ora ei aktividat ekonómiko, manera barku krusero i e haf di kònteiner no por funshoná den nan forma aktual, e ta bisa. Pero na Boneiru kaminda for di 1979 ta eksistí un parke marino, ta resultá ku sí ta posibel pa risibí barku krusero.
Tokante di e partisipashon di stakeholder Oduber ta bisa ku e trayekto di e parke marino ta kore for di 2016, promé ku el a bira minister di Medio Ambiente. “Ami i e tim di ministerio for di e tempu ei a organisá diferente seshon kaminda a konsultá ku e NGOnan.”
Trabou kon ku ta
Davelaar i Rainbow Warriors ta sospechá ku gobièrnu a kaba e trabou kon ku ta, pasobra sino nan mester paga e fondo oropeo di Best Initiative na un balor di 355.354 euro (ku a risibí na mei di 2016 pa lanta un parke marino) bèk. A usa gran parti di e fondo aki pa paga un investigashon di e instituto di investigashon TNO. Esaki a investigá e lugánan ku mas tantu biodiversidat. E minister di medio ambiente ta konfirmá ku si Marine Park Aruba no ta kla promé ku e deadline pasa (aprel 2019) nan mester paga e plaka bèk.
Entrante promé di mart e maneho di e parke ta kai bou di Fundacion Parke Nacional Aruba (FPNA). Ki tipo di aktividat ta pèrmití òf nò den e kuater reservashonnan di naturalesa ainda no ta konosí, pasobra ainda e parke ta traha na un plan di maneho. Di tur manera no ta pèrmití peskeria komersial.


text:
Prome Minister Evelyn Wever-Croes: -- "Mi ta urgi cada e doño di negoshi pa caba cu e epidemia di cansancio y stress"
ORANJESTAD (AAN): Dialuna a tuma luga na Marriott Hotel e evento espectacular pa hende muhe cu ta den un posicion di liderazgo, WOMEN LET’S TALK FORUM. Prome Minister a duna un discurso enfatisando cu cada hende muhe por briya cu luz propio mientras cu cada un ta yuda otronan briya hasta den situacionnan dificil den bida.
Como Minister encarga cu cuestionnan di genero, e enfoke clave di e administracion di Prome Minister ta pa empodera hende muhe grandi y chikito y pa logra igualdad di genero.
Rond mundo e ser femenino ta avansando mas cu nunca. No ta un secreto si cu ainda tin barera cu ta stroba e ser femenino, di cualkier antecedente, di logra nan maximo potencial y oportunidadnan incluyendo oportunidadnan pa ta na cabes di un compania of nacion. Den su discurso, Prome Minister a remarca cu e pandemia di Covid 19 a trece cambionan y avansenan den nos bida diario, relacionnan, scol of trabou pero tambe a trece retonan pa cada un di nos como hende muhe.
“E pandemia aki a pone nos enfrenta e hecho cu e avansenan cu nos a haci ta fragil y ta briya un luz riba e retonan cu e hendenan muhe a enfrenta. Rond mundo e ser femenino ta esun cu mas a wordo afecta door di e pandemia. Hopi a perde trabou, mester a tuma dianan liber sin pago pa cuida di nan yiunan door cu scol a cera y e cantidad di violencia domestico a subi.
Nos mester ta cauteloso cu un crisis temporario no hiba nos na un regresion structural pa loke ta trata igualdad di genero. Esaki lo no ta aceptabel, lo manda nos bek atras y lo tin un impacto negativo riba creacion di un sociedad mas fuerte, resiliente y igual.
Den mi punto di bista e solucion ta obvio. E retonan nos dilanti por wordo ataca si nos tuma den consideracion e papel cu e hende muhe ta hunga den nos sociedad y nos economia. Nos mester sigura cu e hende muhe por sigui riba e caminda pa ta independiente economicamente creando mas oportunidad pa cada un di nan den posicionnan di liderazgo.
Como lidernan femenino, nos ta laga nos mes por ultimo riba nos “to do list” ya cu nos ta tuma mucho cos riba nos mes ora ta toca famia, relacionnan of trabou. Pero nos ta consciente si cu pa nos ta un bon mama, casa, amiga, yiu of colega nos mester cuida nos mes prome.
Covid a impacta e bienestar di e trahado femenino profundamente mirando cu e probabilidad pa depresion, ansiedad y fatiga mental a subi entre e hende muhe trahado y esnan den posicion di liderazgo. Den comparacion cu e hende homber, e hende muhe ta hopi mas cansa y esaki mester cambia.
Mi ta urgi cada e doño di negoshi pa caba cu e epidemia di cansancio y stress. Den e mundo cu nos ta bibando, e bienestar di empleado no ta un beneficio mas sino un strategia. Unabes e empleadonan ta bon nan lo ta mas resiliente y productivo cual lo resulta den un compania resiliente. E formula ta simpel, hende muhe sano ta ekivalente na beneficionan saludabel.
Nos papel como hende muhe ta importante pa pone e cos aki traha. Mi ta encurasha tur lider femenino pa enfoca riba nos salud y bienestar general. Nos famia, comunidad y compania ta conta cu nos ta pone nos mes como prioridad. Sigur esaki ta mas facil pa bisa cu pa haci. Pero nos por siña di otro con pa logra esaki. Si cada dia nos inspira otro door di comparti nos experiencianan con nos a logra, sigur nos lo logra pasa door di nos retonan tanto na trabou como na cas, cu yiu, nietonan, casa, mama of tata, salud of financieramente”, Prome Minister a bisa.
Na final di su discurso, Prome Minister a ilustra: “No paga e luz di otro pa bo luz por briya. Tin luga suficiente den e universo pa tur nos luznan briya. Djis imagina bo con hopi luz lo briya si tur nos luznan ta briyando hunto. Nos por hasta ilumina e caminda scur di otronan cu ta pasando den scuridad di nan bida. Mi ta invita bo pa briya bo lus”.


text:
Nos ta LIVE!! PowerChart Ambulatory & CPM
Pabien, un danki grandi pa bo trabou duro, dedicacion y e tempo cu bo a hinca pa e proyecto Cerner por a bay LIVE. Cu esaki nos a yega un stap mas leu pa bira e miho Instituto Medico di Caribe. Nos no por sigui keda sinta keto, nos ta sigui. E siguiente stapnan ta: E Post Go-Live support, tene semanalmente combersacionnan pa asina percura pa tur cos ta funciona manera planea.
General Information
Anuncio Importante
Entrante 10 di Augustus 2020 no ta permiti uzo di ningún tipo di mondkapje (mask) cu tin valve den ImSan.
Pa medio di e comunicado aki
ImSan kier informa e comunidad di Aruba cu en conexion cu e
Coronavirus Covid-19
ImSan ta haye obliga pa tuma algun medida di precausion pa bo proteccion.
E comunicado aki ta bay na vigor entrante awe (6 di July, 2020) te cu proximo aviso.


text:
Pa basta tempo caba nos ta bin alertando di e barbaridad cu (lesa bon) D.O.W. a laga un compania traha y ainda no a ser corregi!
Ultimamente nos a bin ripara cu embeyecimientonan a bin ta tuma lugar riba e caminda di Ponton bay Noord, cual ta hopi bon, hasta cu a pone e detaye pa esnan visualmente incapasita tambe por cana riba esakinan mescos cu na Hulanda y Europa. Pero esnan cu a traha esaki no a tene na cuenta cu borchinan di trafico ni palonan di lus. Un hende of instancia mester sali dilanti y reconose e error akinan y laga dreche mesora. Kiko ta warda pa dreche? Kiko lo pasa si instancianan internacional wak e cosnan aki y hiba esakinan mundialmente? BERGUENSA!


text:
NewsRosario2019
Delegacion di Aruba ta na Rosario
Prome parti di e delegacion di Aruba ta completo
Prome parti di e delegacion di Aruba ta completo
Ayeranochi laat e ultimo parti di e delegacion di Aruba a jega Rosario.
Atleta Lucien Peterson hunto cu coach Davy Bisslik a jega hunto cu medico Francis Maduro y Beto Thiel di Comision Tecnico.
Asina aki e prome parti di e delegacion ta completo aki na Rosario. Weganan lo cuminsa mañan di 14 y lo termina dia 23 di maart. Beach Volleyball lo cuminsa mañan cu nan competencia mientras cu Open Water lo competi dia 16 proximo.
Mas despues e equipo di Beach Tennis lo jega Rosario. E competencia di Beach Tennis lo start dia 21 di maart cu nan competencia.


text:
Lider di grupo Kevin Prince, di Divine9Online, a escolta e Professional Relaxation group pa Aruba, y a yuda organisa un fabuloso fin di siman di Dia di Labor riba e isla, na Divi Resorts, durante e ultimo siman di augustus. E grupo di 450 hende profesional ta viaha anualmente pa diferente destinacion y ta reserva nan itinerarionan via Divine9Online. E miembronan ta procedente for di tur rond di Merca, y ta disfruta di interesnan y ocupacionnan profesional diverso, pero un biaha pa aña, ora nan bini hunto, nan tur tin un cos sumamente importante den comun, esta e deseo di relaha y pasa hopi bon cu otro! Fiel na e grupo su nomber, e Professional Relaxation Group Aruba 2014 a participa den varios fiesta cu a tuma luga na e diferente propiedadnan di resort di Divi, incluyendo un fiesta di playa, cu nan pia den santo, na e Sand Piper’s Bar, Divi All Inclusive, y un fiesta di Wet n’ Wild rond di e infinity pool na Divi Village. E itinerario tambe a inclui fiestanan cu a tuma luga anochi laat na Fusion, Alhambra Casino & Shops, y un evento di alta estilo na Pure Ocean, Divi Phoenix Beach Resort. Ya cu nan a bula bin cu nan mesun DJ, e musica no a para na cualkier momento, y e bailamento a sigui continuamente. Aki por mira e Professional Relaxation Group pasando bon riba e isla durante nan aventura recien di vakantie tropical!
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Kontraloria Ta Sostené Fundashon ‘Tur Ta Konta’
Tres investigadó di Kontraloria a haña dispensashon di un parti di nan tareanan pa por duna un aporte na e proyekto ‘Tur Ta Konta’. E fundashon ku ta organisá e proyekto akí ta apuntá tutor pa yuda alumno ku tin mester di yudansa èkstra ku aritmétika i matemátika. Ta importante pa un alumno por konta bon; asina e tin mas chèns di logra bon resultado ku e materianan eksakto manera matemátika, físika i kímika den enseñansa sekundario.
Segun un di nos tutornan sierto alumno tin mester di e yudansa akí debí ku nan tin un retraso edukativo òf debí ku nan tin mester di atenshon èkstra. E ta mira ku e proyekto ta nesesario i ta benefisiá e alumnonan den nan estudionan den futuro.
Un otro tutor ta bisa ku e alumnonan ta sigui e lèsnan fielmente, yen di entusiasmo i energia, tantu despues di skol komo den fin di siman. Esei ta algu ku ta dun’é un sentido di satisfakshon i stimul’é pa sigui kontribuí ku e proyekto.
E di tres tutor tambe ta mashá positivo tokante e proyekto. E ta ripará ku e alumnonan ku e ta yuda ta bai hopi dilanti. E problema prinsipal ku e ta ripará serka su alumnonan ta ku tin palabra ku nan no konosé, pasobra sea nan no ta ser usá òf ta ser usá masha poko den e mucha su ambiente. E ta sinti ku ta su tarea pa familiarisá e muchanan ku e palabranan akí. Ora e alumnonan komprondé e palabranan mihó, nan por komprondé e materia ku nan ta haña den lès tambe mihó, loke na su turno ta duna nan mas smak di siña. Di e manera akí por redusí ‘drop-out’ na skol. Esei ta un di su motivashonnan pa sigui kontribuí ku e proyekto.


text: ORANJESTAD, Aruba – 1 april 2020: Den e dianan cu ta sigui esnan cu a haya orden di Departamento di Salud Publico pa keda den cuarentena ta bay ta cumpliendo cu nan 14 dianan. Na momento cu e dia yega ta di sumo importancia pa e persona cu ta sali di cuarentena ta informa cu tur medida di prevencion ta conta pa su persona tambe. • Shelter in place 6 a.m. - 9:00 p.m. • Toke de keda 9 p.m. - 6 a.m. • Samenscholings verbod; no mag di aglomera mas cu 3 persona riba caminda publico. • Mantene distancia social • Mantene distancia fisico di 2 meter. • Tosa den bo elleboog. • Laba man frecuentemente cu habon of uza handsanitizer cu 60% alcohol. • No mishi cu wowo, nanishi y boca. • Keda cas mas tanto posibel y sali solamente pa cosnan esencial. • Si bo ta malo cu sintoma keda cas y tuma contacto cu 280-0101. Na momento cu bo sali for cuarentena bo no ta immuun pa e virus, bo ta na peliger pa contrae e virus di COVID-19 manera cualkier persona y ta di gran importancia pa bo proteha bo mes. Esnan cu tambe a test un biaha caba pa COVID-19 y a test negativo, esaki no ta nifica cubo ta immuun of cubo no por haya e virus. Igual cu tur persona den comunidad bo persona por contrae e virus si bo no proteha bo mes.


text:
CAMBIONAN DEN ENSEÑANSA!
Premier Evelyn Wever-Croes a pone por escrito cu e cambionan den enseñansa cu SIMAR a bay den accion pa nan, den consulta cu Minister Rudy Lampe, ta wordo para y ta bay den dialogo pa 12 luna. Premier a haci un apelacion na maestronan pa por fabor para e accion y bay pone atencion na nos alumnonan. Aruba ta den e crisis mas severo di nos historia y Premier ta pidi pa ban lora manga, uni y hiba nos pais padilanti. Tin cosnan pa delibera ainda, y lo sigui haci esaki.
Den e carta ta splica cu:
1. Noticia cu scolnan publico lo wordo traspasa na un fundacion, NO ta corecto:
■Colegio San Nicolaas
■Abraham de Veer School
■Commandeur Pieterboerschool
■Colegio Hilario Angela
■Fontein Kleuterschool
■Prins Bernardschool
■Ceque College
■Juliana School
Ta keda scolnan publico y lo bay den dialogo di 12 luna prome cu cualkier cambio.
2. Noticia cu scolnan lo wordo uni cu otro, NO ta corecto:
■Colegio EPI y Stichting EPB
■Scol Paso pa Futuro y Emmaschool
Cu esaki Premier Evelyn Wever-Croes ta spera cu lo bin paz atrobe den enseñansa. Y lo sigui den dialogo cu sindicato y cabesantenan pa atende otro topiconan pendiente.


text:
ATIA y AHATA a tuma nota cu no tin hopi informacion saliendo di gobierno referente e negosiacionan cu Hulanda, ni tampoco riba kico ta e plan pa Aruba despues di December 2020. Despues cu gobierno a logra yega na financiamiento te fin di aña, ta parse cu no tin urgencia pa yega na un acuerdo cu Hulanda, cual ta sigi crea un incertidumbre enorme bou di sector priva.
E financiamento local no ta solamento costa pueblo mas pa motibo di e interes mas halto, pero tampoco por cubri e buraco cu ta keda den presupuesto.
Den sector priva, companianan ta prepara nan presupuesto pa e siguiente aña mas tarda den e ultimo kwartaal di aña. Lamentablemente, sin transparencia den loke por spera den 2021, ta hopi dificil pa prepara un presupuesto cu por refleha realisticamente e aña financiero di un compania y con grandi e riesgo pa e compania ta den 2021. E anuncio cu lo sigi e loonsubsidie te cu December 2020 ta bon noticia, pero no ta kita afo, cu mester sa kico lo pasa na 2021 lo mas pronto posibel. Mester ofrece perspectiva pa nos economia haya e impulso necesario.
E hecho cu gobierno a logra sigura financiamento te cu luna di December di e aña aki, no ta motibo pa sinta man crusa te ora e siguiente necesidad financiero yega. Den e cuadro aki, tin hopi trabou pa hasi pa sigura cu sector priva ta sobrevivi e crisis y asina por sigura e maximo empleo posibel bou di e circumstancianan nobo cu nos ta bibando aden. Mester ta realistico y acepta e hecho, cu hopi hende lo perde trabouw, pero si no duna companianan un chens di restructura, e cantidad di hende cu lo perde trabouw lo ta dobbel of mas.
Ademas, mester concentra no solamente riba sigura financiamento pa por paga e empleadonan publico, FASE, loonsubsidie, etc, pero na mes momento mester enfoca riba esfuerzonan pa wanta y reactiva nos economia mientras cu ta reduci e gasto di aparato gubernamental.
ATIA y AHATA tabata hopi activo den e esfuersonan pa yuda miembronan y pa yega na ayudo financiero di gobierno durante e crisis, por ehempel subsidio di salario. Ademas, ambos gremio constantemente a ofrece otro sugerencianan y recomendacionan, a boga incansablemente pa flexibilisacion di ley laboral, y a aporta na e Masterplan di gobierno. Consecuentemente, ATIA y AHATA ta lamenta cu ainda no a haya contesta riba varios pregunta/peticion hasi na gobierno. Algun di esakinan ta lo siguiente:
- Pa ki tempo por spera un reforma di e leynan laboral cu lo hasi posibel pa companianan por restructura pa por opera den e realidad nobo caminda entradanan a baha drasticamente y gastonan a keda mescos? Mester realisa cu aunke e loonsubsidie ta un ayudo necesario, den mayoria compania e no ta cubri ni mitar di e gastonan fiho cu un compania tin pa luna. E subsidio ta cubri parti di e gastonan di personal, pero e resto mester wordo cubri door di e compania, entre otro hipoteca/huur, coriente, etc.
- Ki dia lo inicia implementacion di e Masterplan presenta pa gobierno na juli?
- Ki dia lo evalua y implementa e sugerencianan cu ATIA y AHATA a hasi na Minister di Finanzas, Economia y Cultura den cuadro di ayudo fiscal pa retene cashflow den e companianan? E ayudo fiscal ta sumamente importante y urgente.
- Ki plan concreto tin pa reactiva nos economia? E masterplan ta inclui hopi iniciativanan pa facilita negoshi, pero no ta duna un plan concreto pa activamente reactiva nos economia.
Den e tempo dificil, comunicacion ta e instrumento esencial pa crea transparencia, confiansa, perspectiva y pa yega na solucionan cu lo beneficia Aruba en general. ATIA y AHATA semper a y lo keda dispuesto pa dialogo y duna asistencia na tur gobierno pa traha na beneficio di Aruba.


text:
Kontakto Kuerpo Polisial Hulanda Karibense (KPCN)
Ora kada sekònde ta konta: number di emergensia 911 (grátis)
Boneiru 715 8000
Saba 416 3237 (entre 08.00 -16.00)
Sint Eustatius 318 2333 (entre 08.00 - 16.00)
E kuerpo polisial pa lo demas ta kompletamente funshonal i operashonal i ta keda empeñá pa seguridat di nos komunidat. Ku e nesesidat pa siguridat èkstra a skohe pa vigilansha èkstra i supervishon mas skèrpi pa e tres islanan.
E kuerpo polisial ta pidí bo pa tene bo na e medidanan ku a tuma for di e Entidatnan Públiko na Boneiru, Saba i Sint Eustatius, pa seguridat pa un i tur.
En konekshon ku e medidanan mas estrikto rondó di e pandemia Covid-19, KPCN tambe ta tuma medida pa asina minimalisá e chèns di kontagio ku e vírùs.
Polis lo sigui ehersé su tareanan. Pa protekshon di tantu e personal komo e bishitante, a ahustá e reglanan ora ta bishita warda di polis.
Entrante 21 di sèptèmber 2020 mester hasi petishon pa un afsprak via 715-8000 pa por bini na warda di polis. Solamente den kaso di un emergensia por yuda sin afsprak. Den kaso di un emergensia ta enkurashá un i tur pa yama 911.
Na momentu ku haña un sita pa bini warda di polis, bo ta mèldu bo mes via di e ‘intercom’. Lo permití entrada pa warda di polis kaminda inmediatamente ta manda bo dor pa e espasio pa hasi ‘aangifte’. Ta desinfektá e espasionan aki despues di kada bishita. Na momentu ku drenta warda di polis, ta obligá pa bisti un tapaboka.
Nos ta supliká pa mas tantu posibel hasi ‘aangifte’ i ‘melding’ telefónikamente via 715-8000 òf via meil na politie@politiecn.com.
E Ofisina di Yudansa na Víktima ta solamente alkansabel via number di telefòn 717 6181 òf 781-0176.


text:
WILLEMSTAD – E promé evento di e fundashon Ride for the Roses Curaçao (RFTRC) pa rekoudá plaka pa e fondo di kanser PWF (Prinses Wilhelmina Fonds) ta tuma lugá djaweps dia 1 di desèmber ku e estreno lokal di e pelíkula ‘Sully’ den e teater The Cinemas na Riffort.
Fundashon RFTRC ta pasa e pelíkula pa rekoudá fondo. Na rason di 50 florin pa persona ta bende karchi. Por kumpra karchi serka e miembronan di direktiva di RFTRC, na Mensing’s Caminada, 24 Uur uit de Muur i Van den Tweel Zeelandia. Riba e anochi mes di 1 di desèmber ta risibí e wéspetnan for di 7 or ku entretenementu, kos di bebe i di ches, miéntras ku tin dos orador invitá: un persona ku a sobreviví kanser i señor Tobias ‘Tito’ Cordeiro. E último aki lo konta di su eksperensia komo purser na bordo di e avion di ALM ku dia 2 di mei 1970 ora kombustibel a kaba i nan a baha na laman 60 kilometer for di St. Croix den oranan di atardi. Den e kaso aki 23 persona a pèrdè nan bida, entre nan su kolega stewardess Margareth Abraham ku nan a honra dunando e plenchi na aeropuerto Hato su nòmber.
Storia real
E pelíkula ta trata e storia real di e kapitan Chesley ‘Sully’ Sullenberger di US Airways i e promé ofisial Jeffrey Skiles ku dia 15 di yanüari 2009 a skapa bida di 155 hende ora nan a disidí pa hasi un aterisahe di emergensia eksitoso den e riu Hudson. E dia ei buelo doméstiko # 1549 a lanta for di aeropuerto La Guardia na New York na kaminda pa Charlotte Douglas International Airport na Charlotte, na e estado North Carolina. Apénas tres minüt na kaminda na mas òf ménos 850 meter di altura e Airbus A320 a topa ku un bird-strike serio. Un kantidat di ganso a dal den ámbos motor i pone ku nan a paga. Sin un aeropuerto den serkania e kapitan Sullenberger a disidí pa baha e avion den e riu kaminda hopi barku ta trafiká di New York, esta e riu Hudson. Di e insidente aki na e riu tin imágennan real ku nan a meskla ku susesonan esenifiká na bordo i spesífikamente den e kabina di piloto. Tur 155 persona na bordo, tantu pasahero komo tripulante, a sobreviví.
Eror di piloto
Djis despues di e insidente prensa i e públiko grandi a deklará Sullenberger komo héroe, pero e mes mester a purba sigui biba ku e imágennan dje último minütnan di e buelo den su kabes. Komosifuera tur e esenanan aki ya no sufisientemente espektakular, e storia ta bira mas tenso ora e investigadónan Merikano di NTSB aparentemente tabata ke demostrá ku e kaso aki ta debí na un eror di piloto. Segun algun alegashonnan original, un di e dos motornan tabatin sufisiente kapasidat ainda pa por a baha e avion seif na un aeropuerto den besindario. Ta te despues ku a saka tur dos motor for di suela di e riu i a investigá nan, a resultá ku e pilotonan no tabatin niun falta. Na final e pelíkula ta mustra imágen di un re-enkuentro di esnan ku a sobreviví e buelo, tantu pasahero komo tripulante, den e museo di aviashon Carolinas kaminda nan a eksponé e avion ku a aksidentá.
Tom Hanks komo Sully
E konosido aktor Tom Hanks ta desempeñá e papel di kapitan Sullenberger i ku Aaron Eckhart den e papel di Skiles. Direktor di e pelíkula Sully ta Clint Eastwood i e senario ta obra di Todd Komarnmicki basá riba e biografia di Chesley Sullenberger i Jeffrey Zaslow. Na sèptèmber último a estrená e pelíkula aki na Merka. E pelíkula a hala salanan bon yen despues di diferente reseña positivo, pero el a lanta tambe hopi kontroversia pa loke ta e ròl ku National Transportation Safety Board (NTSB) a desplegá.
Por haña sa mas di e sine riba e trailer ofisial atraves di YouTube:
https://www.youtube.com/watch?v=mjKEXxO2KNE


text:
Departamento di Aduana ta lansa modulo nobo den Asycuda World
ORANJESTAD - Den e cuadro di modernisacion, Departamento di Aduana ta introduci un modulo nobo den Asycuda World, esta e Query Lane. E lansamento oficial di e Query Lane ta dialuna dia 2 di augustus 2021.
E Query Lane ta significa cu Douane no porhaci coreccion riba declaracionan den AsycudaWorld mas. Cu e introduccion di e Query Lane esaki lo keda den man di e declarant/broker.
Pa tene tur declarant/broker bon informa, e seccion di ATRI a tene un session informativocu tur declaranten/brokers di Departamento di Aduana. E manual di modulo aki ta accesibelriba e Asycuda World portal.
Un gradicimento ta bay pa ful e team di Asycuda.


text:
Steven Spielberg
Steven Allan Spielberg (n. 18 di desember 1946 na Cincinnati) ta un direktor di sine, skibido di sine, produktor, diseñador di wega i ehekutivo. Ku un karera ku ta span 4 dekada, Spielberg su pelikulanan a kubri hopi tema I genero. Spielberg su prome pelikulanan sciense-fikshon ta wordu mira komo e norma den sine grandi Blockbuster. Den e delaster añanan, su produkshonnan a kuminsa adresa kosnan manera e holocaust, sklabitut, guera i terorismo. E ta konsidera un di e tradonan di sine mas influensial na mundu den e historia sinematografiko. Tambe e ta un di e fundadónan di e studio di sine Dreamworks.


text:
Dialuna 25 di juni 2018 a tuma lugar den CDGT na Dakota e di dos wega di e gran final di Aruba su Futbol Division Damas. Caminda cu Lady Puma’s Britannia a bolbe topa cu Lady Riverplate, caminda cu den nan prome compromiso Britannia ta sa di gana e wega cu score minimo di 1-0. Britannia cu un empate mes lo titula Campeon.
Den un wega dramatico e equipo di Riverplate ta pica dilanti despues cu e hungador Donnevier Luitjes #3 ta logra habri e score tempran na di 3′ di wega.Na di 10′ di wega tabata e hungador Zamira v/d Linde #18 riba un hugada individual ta logra empata e wega. Ambos equipo ta sigui preshona caminda cu na di 23′ di wega tabata e hungador #23 Josanne Maduro riba un tiro caminda tur hende a kere cu e bala lo pasa banda di gol, e portero ta keda wak e bala cu ta bai pega den net pa haci e wega 2-1 na fabor di Britannia. Riverplate ta logra empata e wega na di 33′ di wega pa medio di M Kock #10 riba su camiseta. Y cu e score di 2-2 refree ta finalisa e prome 45′ nan di wega.
Den e di dos parti di wega nos mester bisa e wega a bira basta bruto caminda cu refree a cuminsa saca kaarchi tanto geel como corra , un wega cu tabata bayendo hopi bon, pero lastimamente cos no a bai di e bunita ey cu a termina den un Bululu basta for di sla. Na di 85′ di wega tabata A simon #8 ta score y ta pone e cherry riba e bolo pa asina Britannia bai cas cu e victoria di 3-2 y asina ta Titula Campeon di Aruba su Futbol 2017-2018 Division Damas. Resultado nan di e campeonato, na di cuater lugar a keda La Fama na di tres lugar RCA , Sub Campeon Riverplate y Campeon Britannia. Vision Images kier a felicita tur e equipo nan cu nan logro durante e Campeonato 2017-2018. Exito den e proximo Campeonato 2018-2019.


text:
ORANJESTAD – Melony Paesch a apela su sentencia pasobra e no por acepta castigo di 240 hora di castigo pa e caso Ibis pasobra e ta inocente. Durante e caso di apelacion Ibis diamars atardi, Hof a duna e sospechoso Melony Paesch e chens pa su ultimo palabra. Aki el a expresa cu e no ta sinti su mes mucho bon. Emocionalmente e la expresa cu e la mira e estatua di dama husticia cu no tabatin confiansa aden. Pero awor e ta sinti hopi rabia y tristeza. Segun Paesch, durante 4 aña y mey e ta sufriendo y ta hacienda anotacionan di tur esaki. E la presenta cu su anotacionan y a bisa cu ta prome biaha cu e ta para den un caso penal. El a bisa cu e ta para pa defende su nomber pa por sigui como un comerciante hoben. Tambe e ta puntra con leu OM tin cu bay den su bida. Tur esaki door di un informante fantasma cu te dia di awe no ta conoci, a hink’e den e caso aki. E ta bisa cu nunca e no a bringa riba caya of menasa hende. E ta puntra tambe kico ta haci cu e bida di e informante aki ta den peliger y e otro 100 nan no. E ta puntra su mes si realmente e informante aki ta existi. Tambe e ta puntra si ta ok pa OM sconde declaracionan cu no ta cumbini nan. E ta mustra cu e dos personanan importante den e caso no tey. Ta trata di e informante y e empleado di Melony cu a wordo interoga y su declaracion a disparce. Segun Paesch, nan a bay cu e grabacionan cu nan no a usa. A papia di e inval na cas unda cu a drenta nan cas 2 biaha, pone aparato den nan cas y persigui e y su yiunan. Pesey e no ta confia OM y husticia na Aruba. E ta contento si cu a haya chens di expresa su mes. Nan ta acuse di a laba 209 mil florin. E ta splica cu e mester a bringa contra un grupo asina poderoso y den 1 minuut siman pasa, a reduci e suma cuestiona di 209 mil pa 111 mil florin. E ta bisa tambe cu tur cos ta sosode na su momento. Awor el a haya expertonan financiero cu a demonstra cu e no a laba placa. “Ami a apela apesar cu OM no a sigui persigui”. E no por a acepta e castigo di 240 ora di trabou comunitario, pasobra e ta inocente. “Mi ta un trahador duro y apesar di pandemia, mi a logra bin cu un negoshi y hende ta confiami pa busca cos pa nan”. E ta splica con e la bay di cas pa biba den un apartamento chikito pa por sobrevivi. Huez na final di esaki a cera e tratamento di caso y lo dicta sentencia dia 12 di October pa 1’or y mei via video conference.
ORANJESTAD - Ministerio Publico lo cuminza entrante dialuna prome di november venidero cu ehecucion di sentencianan di boetnan di trafico. Personanan cu tin un condena irrevocable pa delitonan di trafico, lo wordo busca activamente pa Ministerio Publico y hiba KIA pa sinta nan detencion. KIA a prepara algun cel extra pa cu e meta aki. Funcionarionan di CEA (Cuerpo Especial di Aruba) lo sali riba caminda diariamente den nomber di Ministerio Publico. Nan lo tin un mashin di pin portatil den auto pa asina personanan cu ainda ta desea pa paga nan boetnan habri (y evita cu nan lo wordo transporta), por swipe. Una vez CEA yega na hende su cas, no ta posible mas pa yega na un areglo di pago
ORANJESTAD – Awe Fiscal a duna orden pa e conocido fisioterapista Rudy Cartientrega su mes atrobe na KIA. Esaki mientras cu recientemente e la wordo lagaden libertad despues di e sentencia. E cambio a bin ora cu Fiscal a apela e sentencia di Corte den Promer Instancia. Manera por corda, Corte den Promer Instancia a declara Rudy Carti liber di un total di 4 di e 8 acusacionan di lo a mishi y penetra un dama cu e lo a duna masashi. Na e occasion ey, Corte a condena Carti na 2 aña di prison di cual 1 aña ta condicional cu un tempo di prueba di 2 aña. Por corda con e mesun dia Rudy Carti por a bay cas, como un homber liber ya cu e sentencia y e periodo cu e tabata sera den KIA tabata permiti esey.
ORANJESTAD – Awe 2 or di merdia Corte den Promer Instancia a trata e caso di expropiacion (kita propiedad) contra Paul Croes, relaciona cu labamento di placa. Por a compronde cu un Hues y un Griffier di Curacao a bin Aruba specialmente pa tratamento di e caso aki. E Hues di Curacao a mustra cu for di documentonan di tratamento di e casonan den Promer Instancia y e sentencia di Corte Superior por compronde Melony Croes Paesch a wordo declara liber di a laba 209 mil florin. Hof su decision ta cu Paul Croes ta culpable di a laba 183 mil florin.
ORANJESTAD – Ex minister Paul Croes a dicidi cu ta bay Corte di Casacion. Asina e la declara awe diahuebs na prensa despues cu a trata e caso di confiscacion. Segun e ex mandatario, a evalua basta fuerte den seno familiar riba e resultado di e caso penal Ibis recientemente, tambe cu abogadonan y a dicidi cu ta apela esaki mas leu. Primordialmente pasobra no ta di acuerdo cu e proceso con esaki a wordo trata. Tabatin actonan illegal di parti di Procurador General y Ministerio Publico den e caso aki segun e ex mandatario. E ta mustra cu ley na Aruba ta bisa hopi cla cu e unico persona cu por persigui un minister den funcion, ta e PG. Fiscal of Ministerio Publico no por hacie esaki riba su mes. Segun Croes, nan (su ekipo legal) no a haya e asina yama ‘bijzondere aanwijzing’ of aprobacion firma di PG den e dossier den caso Ibis. Loke a haya ta un carta no firma na Hof, cu ta apodera Ministerio Publico pa persigui e mandatario, locual ta haci cu e carta e ora no tin validez. Ademas, segun e ex mandadatario, e carta tabata fecha despues cu e caso a cuminsa. Segun e ex mandatario, e ta yama esaki ‘te gek voor woorden’, y ta considera esaki un di e foutnan procedural. Ora cu un fiscal actua riba su mes, e ta actua illegalmente segun e ex mandatario.
ORANJESTAD – Ex minister Paul Croes a keda desapunta cu e sentencia di Hof diamars merdia contra dje, unda cu a kere cu lo absolvie di e cargonan y a toch haya castigo di prison. Berdad e castigo a keda reduci di inicialmente 5 aña (pidi pa Ministerio Publico), pa 4 aña (sentencia den corte di prome instancia) y finalmente Hof awe a baha esaki te 3 aña. Segun Croes, e tres huesnan no a tene consideracion cu hopi punto manera cu el a kere y ta haya cu algun caminda a bay ‘te kort door de bocht’, pues no a tuma mas tempo pa evalua e puntonan den profundidad, y a keda superficial.
ORANJESTAD – Hof diamars a sentencia ex minister Paul Croes na 3 aña di castigo di prison, 1 menos cu e la haya den prome instante, y 8 aña pa tanto prohibicion di traha como ambtenaar y participa activamente den politica. E ultimo dos cargonan a keda reduci cu 2 aña tambe. Sinembargo, Hof a haya Croes culpable pa tur 6 cargo cu tabata sospeche di dje, mientras cu den prome instancia a declare liber di uno.